open-index/open-wikipedia-markdown huggingface dataset:
ഡേവി ജോൺസ്

പ്രശസ്തനായ ഒരു ഇംഗ്ലീഷ് പോപ് ഗായകനും ഗാനരചയിതാവും അഭിനേതാവുമായിരുന്നു **ഡേവി ജോൺസ്**(Davy Jones) (30 ഡിസംബർ 1945 – 29 ഫെബ്രുവരി 2012). 1960-കളിൽ ഏറെ ശ്രദ്ധ നേടിയ  *[[ദ മങ്കീസ്]]* എന്ന അമേരിക്കൻ പോപ് ഗായക സംഘത്തിലെ പ്രമുഖ അംഗമായിരുന്നു ഇദ്ദേഹം.
## ജീവിതരേഖ
### ബാല്യം
1945-ൽ ഇംഗ്ലണ്ടിലെ മാഞ്ചസ്റ്ററിൽ  ജനനം. പിതാവ്  ഒരു റെയിൽവേ ഫിറ്ററും മാതാവ് ഒരു വീട്ടമ്മയുമായിരുന്നു. പതിനൊന്നാം വയസ്സിൽ *കൊറോണേഷൻ സ്ട്രീറ്റ്* ബ്രിട്ടീഷ് ടെലിവിഷൻ സോപ് ഓപ്പറയിലൂടെ ഡേവി ജോൺസ് അഭിനയരംഗത്തെത്തി. ബി.ബി.സി.-യുടെ *സെഡ്-കാർസ്* പോലീസ് നാടകപരമ്പരയിലും വേഷമിട്ടു. 
### അഭിനയജീവിതം - വിടപറയലും തിരിച്ചു വരവും

ജോൺസിന്റെ 14-ആം വയസ്സിൽ മാതാവ് മരണമടഞ്ഞതിനെ തുടർന്ന് അഭിനയ രംഗത്തു നിന്ന് വിട പറഞ്ഞ് ഒരു കുതിരപ്പന്തയക്കാരനാവാനുള്ള ശ്രമങ്ങൾ അദ്ദേഹം തുടങ്ങി. എന്നാൽ അദ്ദേഹത്തിന്റെ മുൻകാല അഭിനയങ്ങളിൽ ആകൃഷ്ടരായ തീയറ്റർ പ്രവർത്തകർ ന്യൂ മാർക്കറ്റ് എന്ന സ്ഥലത്ത് കുതിരപ്പന്തയത്തിൽ പരിശീലനം നേടിക്കൊണ്ടിരുന്ന ജോൺസിനെ തേടിയെത്തി ലണ്ടനിലേക്ക് കൂട്ടിക്കൊണ്ടു വന്നു. അവിടെ അദ്ദേഹം ചാൾസ് ഡിക്കൻസിന്റെ പ്രശസ്ത നോവലായ ഒലിവർ ട്വിസ്റ്റിനെ ആസ്പദമാക്കിയുള്ള *ഒലിവർ!* എന്ന സംഗീത-നൃത്ത നാടകത്തിൽ 'ആർട്ഫുൾ ഡോജർ' എന്ന കഥാപാത്രമായി വേഷമിട്ടു. നാടകട്രൂപ്പ് ന്യൂയോർക്കിലെ ബ്രോഡ്‌വേ എന്ന സ്ഥലത്തേക്ക് നീങ്ങിയപ്പോൾ ജോൺസ് അവിടെയും ഇതേ വേഷം അവതരിപ്പിക്കുകയും ടോണി അവാർഡിനായി നാമനിർദ്ദേശം ചെയ്യപ്പെടുകയും ചെയ്തു. *ഒലിവർ!* അവതരണത്തിനു വേണ്ടി 1964 ഫെബ്രുവരി 9 -ൽ ഇഡ് സള്ളിവാൻ ഷോ-യിൽ  പങ്കെടുത്തത് ജോൺസിന്റെ ജീവിതത്തിലെ നിർണ്ണായകമായ വഴിത്തിരിവായി മാറി. ഷോയുടെ ഇതേ ദിനത്തിൽ തന്നെയാണ് ബീറ്റിൽസിന്റെ അമേരിക്കയിലെ ആദ്യപരിപാടിയും അരങ്ങേറിയത്. സ്റ്റേജിന്റെ ഒരു വശത്തു നിന്ന്  പ്രദർശനം വീക്ഷിക്കുവാൻ അവസരം ലഭിച്ച ജോൺസിന്  ജനങ്ങളെ, പ്രത്യേകിച്ച് യുവതികളെ ഉന്മാദത്തിലേക്ക് തള്ളി വിടുന്ന ബീറ്റിൽസിന്റെ പ്രകടനം ആശ്ചര്യകരമായി തോന്നി. ഇതു പോലെയൊരു അവസരം അദ്ദേഹവും സ്വപ്നം കണ്ടു. ഇഡ് സള്ളിവാൻ പ്രദർശനത്തെ തുടർന്ന് മറ്റ് ചില ടെലിവിഷൻ പരിപാടികളുടെ കരാറുകൾ കൂടി അദ്ദേഹത്തെ തേടിയെത്തി.

### ദ മങ്കീസ്

1966 മുതൽ 1971 വരെയുള്ള കാലഘട്ടത്തിൽ *ദ മങ്കീസ്*  എന്ന പോപ്-റോക്ക് സംഘത്തിലെ അംഗമായിരുന്നു. ബീറ്റിൽസിന്റെ അമേരിക്കൻ പതിപ്പെന്ന നിലയിൽ ഉയർന്നു വന്ന മങ്കീസ് ജനഹൃദയങ്ങളിൽ സംഗീത ലഹരി പടർത്തി.  'ഐ വാണ്ണ ബി ഫ്രീ', 'ഡേ ഡ്രീം ബിലീവർ' ഉൾപ്പെടെയുള്ള മങ്കീസ് സംഘത്തിന്റെ മിക്ക ഗാനങ്ങളിലെയും മുഖ്യ ഗായകനായിരുന്നു ജോൺസ്. 1971-ൽ ഈ സംഘം ഔദ്യോഗികമായി പിരിച്ചു വിടപ്പെട്ടെങ്കിലും മങ്കീസ് സംഘാംഗങ്ങളിൽ ചിലരുമായി ചേർന്ന് ജോൺസ് പല സംഗീത ഉദ്യമങ്ങളും തുടർന്നു വന്നു. മങ്കീസിന്റെ ശരിക്കുള്ള ഒരു പുന:സമാഗം തന്നെ സംഗീതപ്രേമികൾ പ്രതീക്ഷിച്ചിരുന്നു.
### അന്ത്യം
ഹൃദയാഘാതത്തെ തുടർന്ന് ഫ്ലോറിഡയിലെ സ്വവസതിയിൽ വെച്ച്  2012 ഫെബ്രുവരി 29-ന്  ഡേവി ജോൺസ് അന്തരിച്ചു
## അവലംബം
ദ മങ്കീസ്

അമേരിക്കയിലെ ഒരു പോപ് റോക്ക് ഗായക സംഘമാണ് **ദ മങ്കീസ്**. 1966-ൽ *ദ മങ്കീസ്* എന്ന ടെലിവിഷൻ പരിപാടിക്കു ശബ്ദം നൽകുവാൻ വേണ്ടിയായിരുന്നു ഇതിന്റെ തുടക്കം. എന്നാൽ തുടർന്ന് ഈ ഗാനങ്ങളുടെ പകർപ്പവകാശവും മറ്റു പ്രകാശനങ്ങളും ഗായക സംഘത്തിന്റെ പേരിലായി. മിക്കി ഡോലൻസ്, ഡേവി ജോൺസ്, പീറ്റർ ടോർക്ക്, മൈക്കിൾ നെസ്‌മിത്ത് എന്നിവരായിരുന്നു ഈ ടെലിവിഷൻ പരിപാടിയുടെ സംഗീത സംവിധായകരും പിന്നീട് ഈ സംഘത്തിലെ മുൻനിരക്കാരും. ഈ നാൽവർ സംഘത്തിൽ ഡേവി ജോൺസ് ഇംഗ്ലണ്ട് സ്വദേശിയും മറ്റുള്ളവർ അമേരിക്കക്കാരുമായിരുന്നു.

## പുറത്തേക്കുള്ള കണ്ണികൾ

വർഗ്ഗം:അമേരിക്കൻ പോപ്-റോക്ക് സംഗീത സംഘങ്ങൾ
ലൂർദുമാതാവ്

പരിശുദ്ധ കന്യകാമറിയത്തെ ഫ്രാൻസിലെ ലൂർദ് എന്ന പ്രദേശത്തുള്ള ജനങ്ങൾ അഭിസംബോധന ചെയ്തിരുന്ന പേരാണ് **ലൂർദ് മാതാവ്**. ക്രൈസ്തവസഭയുടെ പ്രശസ്തമായ ഒരു മരിയൻ തീർത്ഥാടന കേന്ദ്രമാണ് ഫ്രാൻസിലെ ലൂർദ്. നഗരത്തിൽ നിന്നും 11 മൈൽ അകലെ വിറക് ശേഖരിക്കാൻ പോയ ബർണദീത്തായ്ക്കും അവളുടെ സഹോദരിക്കും സുഹൃത്തിനുമാണ് 1858 ഫെബ്രുവരി 11ന് ആദ്യമായി ദർശനമുണ്ടായത്. തുടർന്ന് പതിനൊന്ന് പ്രാവശ്യം ദർശനമുണ്ടായതായി രേഖപ്പെടുത്തിയിട്ടുണ്ട്.

## ചരിത്രം
1858 ഫെബ്രുവരി 11 വ്യാഴാഴ്ച, ഫ്രാൻസിലെ ലൂർദ്ദു ഗ്രാമത്തിലെ, ഒരു ദരിദ്രകുടുംബത്തിൽ ജനിച്ചു വളർന്ന അക്ഷരാഭ്യാസമില്ലാത്ത പതിനാലുവയസ്സുകാരി ബെർണദീത്തായും അനുജത്തി ട്വാനെത്തും ഒരുകൂട്ടുകാരിയുംകൂടി വിറകു ശേഖരിക്കുന്നതിനായി മസബിയേൻ എന്ന വനത്തിലേക്കു പോയി. മാർഗ്ഗമദ്ധ്യേയുണ്ടായിരുന്ന ഒരു കൊച്ചരുവി കടക്കുന്നതിനു രോഗിയായ ബെർണദീത്തയ്ക്കു സാധ്യമല്ലാതിരുന്നതിനാൽ ഇക്കരെത്തന്നെ നിന്നു. അപ്പോൾ ഒരു കാറ്റുവീശി. അടുത്തുള്ള ഗ്രോട്ടോയിലേക്ക് ചില വൃക്ഷങ്ങളുടെ ശാഖകൾ അവളെ മാടിവിളിക്കുന്നതുപ്പോലെ തോന്നി. കണ്ണഞ്ചിക്കുന്ന വെള്ളവസ്ത്രവും നീലനിറത്തിലുള്ള അരക്കെട്ടും തത്തുല്യമായ ഒരു ശിരോവസ്ത്രവുംധരിച്ചു്, ഒരു സ്വർണ്ണജപമാല കൈയിലേന്തി, ഒരു യുവതി ആ ഗ്രോട്ടോയിൽ നിൽക്കുന്നതു കണ്ടു. സ്വർണ്ണദീപ്തിയോടുകൂടിയൊരു പ്രകാശം ആ യുവതിയുടെ പാദത്തിന്റെ താഴെയുണ്ടായിരുന്നു. ബെർണദീത്തയും ആ യുവതിയുമൊരുമിച്ചു ജപമാല ചൊല്ലി. ത്രിത്വസ്തുതി മാത്രമേ ആ യുവതി ചൊല്ലിയിരുന്നുള്ളൂ. ജപമാലയുടെ അന്ത്യത്തിൽ പുഞ്ചിരിച്ചുകൊണ്ട് അല്പമൊന്നു കുനിഞ്ഞു് അവൾ തിരോധാനം ചെയ്തു.

പതിനൊന്നു തവണ ഇത്തരത്തിൽ മാതാവു പ്രത്യക്ഷപ്പെട്ടു.

ഒമ്പതാമത്ത ദർശനത്തിൽ ഫെബ്രുവരി 25നു് ആ യുവതി പറഞ്ഞു "നീ ആ ഉറവയിൽ നിന്നും കുടിക്കുക, ദേഹം കഴുകുക, അവിടെ കാണുന്ന സസ്യങ്ങൾ ഭക്ഷിക്കുക". അവിടെ ഇവയൊന്നും കാണാതിരുന്നതിനാൽ അവൾ അടുത്തുള്ള ഗേവു നദിയുടെയടുത്തേക്കുപോയി. ഉടനെ ആ സ്ത്രീ അവളെ വിളിച്ചു സ്ഥലം ചൂണ്ടികാണിച്ചു. ബെർണദീത്ത ആ സ്ഥലത്ത് ഇളക്കിനോക്കി. ഉടൻ അവിടെ നിന്നൊരുറവ പുറപ്പെട്ടു. ആ സ്ത്രീ പറഞ്ഞതുപോലെ അവൾ ചെയ്തു. നാലുദിവസങ്ങൾക്കുശേഷം, ളൂയിബൂറിയറ്റ് എന്ന അന്ധനായ കല്ലുവെട്ടുകാരൻ ആ ഉറവയിൽ മുഖം കഴുകാനെത്തുകയും, ഉറവയിലെ ജലം കണ്ണിൽ തളിച്ചപ്പോൾ അദ്ദേഹത്തിനു കാഴ്ച ലഭിക്കുകയും ചെയ്തു. ദിനംപ്രതി ആ ഉറവയിൽ നിന്നും 2,000 ഗ്യാലൻ വെള്ളം വന്നുകൊണ്ടിരുന്നു. 1858 മാർച്ച് 25നു മംഗലവാർത്താതിരുന്നാൾ ദിവസം ബെർണദീത്തയ്ക്കു കാണപ്പെട്ടുകൊണ്ടിരുന്ന യുവതി, 'അമലോത്ഭവ' എന്നാണു തന്റെ പേരെന്നു വെളിപ്പെടുത്തി. ജൂലൈ 16നായിരുന്നു അവസാന ദർശനം.

ലോകത്തിൽ പ്രശസ്തമായ മരിയൻ തീർത്ഥാടനകേന്ദ്രങ്ങളിൽ ഒന്നാം സ്ഥാനം ലൂർദ്ദിനാണു്. ദിവസംതോറും അവിടെ ദിവ്യകാരുണ്യ പ്രദക്ഷിണവും ജപമാല പ്രദക്ഷിണവും നടത്തുന്നുണ്ടു്. തിരുന്നാൾ ദിവസങ്ങളിൽ ഇവിടെ അനേകം രോഗശാന്തികൾ നടക്കുന്നതായി രേഖപ്പെടുത്തിയിട്ടുണ്ടു്.

## അവലംബം

## പുറത്തേക്കുള്ള കണ്ണികൾ
* The Glories of Lourdes
* The Wonders of Lourdes
* Our Lady of Lourdes
* Cures and miracles - An overview by the official website of the shrine. This site also offers containers of Lourdes Spring water straight from the source.
* Pilgrimage of His Holiness John Paul II to Lourdes on the Occasion of the 150th Anniversary of the Promulgation of the Dogma of the Immaculate Conception.
* Catholic Association UK  This site has some interesting background to Lourdes, the apparitions and the history.
* A different light A doctor's visit to Lourdes
* The miracles of Lourdes A medical student's explanation of Lourdes analysis

വർഗ്ഗം:ഫ്രാൻസിലെ ക്രൈസ്തവ തീർഥാടനകേന്ദ്രങ്ങൾ
വർഗ്ഗം:മറിയം
കാളിനാടകം (നാടകം)

നാടകപ്രവർത്തകയും സിനിമാനടിയും ആയ സജിത മഠത്തിൽ രചിച്ച് ചന്ദ്രദാസൻ സംവിധാനം ചെയ്ത നാടകം ആണ് **കാളിനാടകം**.  വലിയന്നൂർ ഗ്രാമത്തിൽ 51 വർഷങ്ങൾക്ക് മുൻപ് നിന്നു പോയ കാളിനാടകം എന്ന അനുഷ്ഠാനം പുനരാരംഭിക്കുന്നതും തുടർന്നുണ്ടാ‍കുന്ന സംഭവ വികാസങ്ങളും ആണ് പ്രമേയം. സജിത മഠത്തിൽ, രശ്മി സതീഷ്, സുമേഷ് ചിറ്റൂക്കാരൻ എന്നിവരാണ് പ്രധാ‍ന കഥാപാത്രങ്ങളെ അവതരിപിച്ചത്.

ആദ്യ അവതരണം ഫോർട്ട് കൊച്ചിയിലെ പെപ്പർ ഹൌസിൽ 2016 ആഗസ്ത് മാസം 17, 18, 19, 20 എന്നീ ദിവസങ്ങളിൽ നടന്നു. ലോകധർമ്മി, കൊച്ചിൻ ആർട്സ് ആൻഡ് കമ്മ്യൂണിക്കേഷൻസ്, ആട്ടക്കളം, ചെന്നൈ ഫിലിം ഫാക്ടറി എന്നിവയുടെ സഹകരണത്തോടെയാണ് നിർമ്മാണം.

## അവലംബം
* http://www.deccanchronicle.com/entertainment/mollywood/300616/kali-of-the-times.html
* http://www.thehindu.com/news/cities/Kochi/Kaali-Natakam-to-portray-the-%E2%80%98woes%E2%80%99-of-empowered-women/article14546961.ece
* http://www.thehindu.com/news/cities/Kochi/Portraying-hard-truths-in-a-blend-of-myth-and-reality/article14578887.ece

വർഗ്ഗം:മലയാളനാടകങ്ങൾ
എ.ആർ. റെയ്ഹാന

ഒരു തമിഴ്, മലയാള ചലച്ചിത്രസംഗീതസംവിധായികയും തമിഴ് ഗായികയുമാണ് **എ.ആർ. റെയ്ഹാന**. തമിഴ്, മലയാള സംഗീതസംവിധായകനായിരുന്ന ആർ.കെ. ശേഖറിന്റെ മകളും എ.ആർ. റഹ്മാന്റെ മൂത്ത സഹോദരിയും തമിഴ് സംഗീതസംവിധായകനായ ജെ.കെ. പ്രകാശിന്റെ മാതാവുമാണ് റെയ്ഹാന. തമിഴിൽ മൂന്ന് ചിത്രങ്ങൾക്കു സംഗീതം നൽകിയ ഇവർ മലയാളി തമിഴ് സംവിധായകനായ സുകുമാരൻ ആദ്യമായി സംവിധാനം ചെയ്യുന്ന മലയാളചലച്ചിത്രമായ മാഞ്ചോട്ടിലെ വീട് എന്ന ചിത്രത്തിനാണ് ആദ്യമായി സംഗീതം നൽകുന്നത്.

## ആലപിച്ച ചിത്രങ്ങൾ (തമിഴ്)
* ചോക്ലേറ്റ് - 2001
* കന്നത്തിൽ മുത്തമിട്ടാൽ 
* വിടൈക്കാട് എങ്കൾ
* പാർത്താലെ പരവശം
* ശിവാജി
* രാവണൻ

## അവലംബം

വർഗ്ഗം:തമിഴ് ചലച്ചിത്രസംഗീതസം‌വിധായകർ
വർഗ്ഗം:തമിഴ് ചലച്ചിത്രപിന്നണിഗായകർ
ബ്രൂക്കേഷ്യ മിനിമ

പല്ലി വർഗ്ഗത്തിൽപ്പെട്ട ഏറ്റവും ചെറിയ ഉരഗങ്ങളിൽ ഒന്നാണ് **ബ്രൂക്കേഷ്യ മിനിമ** (ശാസ്ത്രീയനാമം: Brookesia minima ). മഡഗാസ്കറിൽ നിന്നുമാണ്  ചെറിയ ഈ പല്ലിയിനത്തെ കണ്ടെത്തിയത്. 

## അവലംബം

## പുറത്തേക്കുള്ള കണ്ണികൾ
വർഗ്ഗം:ഓന്തുകൾ
വർഗ്ഗം:ബ്രൂക്കേഷ്യ
വർഗ്ഗം:മഡഗാസ്കറിലെ ഉരഗങ്ങൾ
രണ്ടാം ആംഗ്ലോ-മറാത്ത യുദ്ധം

ഇംഗ്ലീഷ് ഈസ്റ്റിന്ത്യാക്കമ്പനിയും മഹാരാഷ്ട്രരും തമ്മിൽ നടന്ന മൂന്നു യുദ്ധങ്ങളിൽ രണ്ടാമത്തെ യുദ്ധമാണ് **രണ്ടാം ആംഗ്ലോ-മറാത്ത യുദ്ധം**.

## കാരണങ്ങൾ

ബസ്സീൻ ഉടമ്പടി മഹാരാഷ്ട്രർക്ക് അനുകൂലമല്ലായിരുന്നു. മഹാരാഷ്ട്രം അക്കാലത്തൊരു ശിഥിലശക്തിയായിതീർന്നിരുന്നു. ബ്രിട്ടീഷ് ശക്തിയെ എതിരിടാൻ വേണ്ട ഐക്യം അവരിലുണ്ടായിരുന്നില്ല. ഹോൾക്കറോ ഗെയ്ക്ക്വാഡോ ഇംഗ്ലീഷുകാർക്കെതിരായി യുദ്ധത്തിനൊരുമ്പെട്ടില്ല; അതേസമയം സിന്ധ്യയുടെയും പേഷ്വയുടെയും ദുർഭരണം ജനങ്ങളെ ബ്രിട്ടീഷ് ഇടപെടലിന് അനുകൂലമായി ചിന്തിപ്പിച്ചു.

## രണ്ടാം യുദ്ധം

ആർതർ വെല്ലസ്ലിയായിരുന്നു രണ്ടാം ആംഗ്ലോ-മറാഠാ യുദ്ധത്തിൽ ബ്രിട്ടീഷ് സൈന്യത്തെ നയിച്ചത്. അഹമ്മദ്നഗറും ഡക്കാനും അദ്ദേഹം പെട്ടെന്നു കീഴടക്കി. അസ്സേയിൽവച്ചുണ്ടായ യുദ്ധത്തിൽ സിന്ധ്യയും ആർഗോൺ യുദ്ധത്തിൽ ഭോൺ​സ്ലേയും പരാജിതരായി; കട്ടക്കും ബുറഹാൻപൂറും ഇംഗ്ലീഷ് സൈന്യത്തിനധീനമായി. ജനറൽ ലേക്ക് (Lake) ഡൽഹിയും ആഗ്രയും കീഴ്പ്പെടുത്തിയശേഷം സിന്ധ്യയുടെ സൈന്യത്തെ ഡൽഹി യുദ്ധത്തിലും (1803 സെപ്റ്റംബർ) ലാസ്വാരി യുദ്ധത്തിലും (1803 നവംബർ) തോല്പിച്ചു. ഒറീസ, ഗുജറാത്ത്, ബുന്ദേൽഖണ്ഡ് എന്നീ രാജ്യങ്ങളും ഇംഗ്ലീഷുകാർക്കു കീഴടങ്ങി. അഞ്ചു മാസത്തെ നിരന്തര യുദ്ധം മൂലം സിന്ധ്യയും ഭോൺ​സ്ലേയും തകർന്നു. അവർക്ക് ഇംഗ്ലീഷുകാരുമായി രണ്ടു വ്യത്യസ്തസന്ധികളിൽ ഒപ്പുവയ്ക്കേണ്ടിവന്നു. 1803 ഡിസംബർ 17-ലെ ഡിയോഗോൺ സന്ധിയനുസരിച്ച്, ഭോൺ​സ്ലേ, കട്ടക്ക് പ്രവിശ്യ ഇംഗ്ലീഷുകാർക്കു വിട്ടുകൊടുത്തു. എം.എൽഫിൻസ്റ്റനെ നാഗ്പൂരിലെ ബ്രിട്ടീഷ് റസിഡണ്ടായി സ്വീകരിച്ചു. സിന്ധ്യയുമായി 1803 ഡിസംബർ 30-ന് ഉണ്ടാക്കിയ സുർജി അർജൻഗോൺ സന്ധിയനുസരിച്ച്, ഗംഗയ്ക്കും യമുനയ്ക്കും ഇടയിലുള്ള സിന്ധ്യയുടെ സ്ഥലങ്ങളും, ഉത്തരഭാഗത്തെ കോട്ടകളും അടിയറവയ്ക്കേണ്ടിവന്നു. 1804 ഫെബ്രുവരി 27-ന് മറ്റൊരു സന്ധിപ്രകാരം ഇംഗ്ലീഷുകാരുമായി സബ്സിഡിയറി വ്യവസ്ഥയിൽ ചേരുകയും ചെയ്തു. ഈ യുദ്ധം മൂലം ഇംഗ്ലീഷുകാർ ഇന്ത്യയിലെ പ്രബലശക്തിയായി വളർന്നു.

## പുറംകണ്ണികൾ
*http://www.historytuition.com/anglo_maratha_wars/war_with_marathas/second_anglo_maratha_war%281803-1806%29.html
*http://wiki.answers.com/Q/What_are_the_causes_of_the_second_Anglo-_Maratha_war
*http://www.indianetzone.com/37/second_maratha_war_1803-1805_british_india.htm 
*http://www.indhistory.com/anglo-maratha-war-2.html 
*http://www.newworldencyclopedia.org/entry/Anglo-Maratha_Wars

വർഗ്ഗം:മറാഠ സാമ്രാജ്യം ഉൾപ്പെട്ട യുദ്ധങ്ങൾ
വാഴമുട്ടം

പത്തനംതിട്ട ജില്ലയിലെ വള്ളിക്കോട്, ഓമല്ലൂർ പഞ്ചായത്തുകളിലായിക്കിടക്കുന്ന പ്രദേശമാണു വാഴമുട്ടം
.. ഈപ്രദേശത്തെ രണ്ടായി പകുത്ത് വടക്കു നിന്ന് തെക്കൊട്ടാണ് അച്ചൻകോവിലാർ ഒഴുകുന്നത്. നദിയുടെ കിഴക്കെകരയിലുള്ള വള്ളിക്കോടു പഞ്ചായത്തിന്റെ  ഭാഗമായ പ്രദേശത്തെ വാഴമുട്ടം കിഴക്ക് എന്നും പടിഞ്ഞാറെകരയിലുള്ള ഓമല്ലൂർ പഞ്ചായത്തിന്റെ ഭാഗമായ പ്രദേശത്തെ വാഴമുട്ടം പടിഞ്ഞാറെന്നും വിളിക്കുന്നു.പ്രശസ്തമായ താഴൂർ ഭഗവതീക്ഷേത്രം സ്ഥിതിചെയ്യുന്നത് വാഴമുട്ടം പടിഞ്ഞാറ് പ്രദേശത്താണ്.

## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
അംബ്രോസിയ

ഗ്രീക്ക് പുരാണത്തിൽ പരാമർശിക്കുന്ന അമൃതാണ് ആംബ്രോസിയ (Ambrosia) ഇത് ഭക്ഷിക്കുന്നവർക്ക് മരണമുണ്ടാകില്ല. ആംബ്രോസിയ ഒരു പാനീയമാണെന്നും അല്ല കേക്ക് പോലുള്ളതാണെന്നും വിശ്വാസമുണ്ട്. ഹോമറുടെ രചനകളിൽ ഇത് ഒരു ഖരപദാർത്ഥമായാണ് ചിത്രീകരിക്കപ്പെട്ടിരിക്കുന്നത്. മറ്റുള്ളവയിൽ ഒരു പാനീയമായും.
ദ ടൈം മെഷീൻ

എച്ച്. ജി. വെൽസ് 1895ൽ എഴുതിയ ശാസ്ത്രനോവലാണ് **ടൈം മെഷീൻ** (Time Machine). ഒരു സമയ യന്ത്രത്തിൽ  ഭൂതകാലത്തേക്കും ഭാവികാലത്തേക്കുമൊക്കെ സഞ്ചരിക്കാൻ കഴിയുന്നതിനെപ്പറ്റിയുള്ള കല്പിതകഥയാണിത്. അത്തരമൊരു യന്ത്രമുണ്ടാക്കുകയാണ് ഈ നോവലിലെ ടൈം ട്രാവലർ എന്ന് വിശേഷിപ്പിക്കുന്ന കഥാനായകൻ. സമയത്തെ ഒരു നാലാംമാനമായി (Fourth Dimension) കണക്കാക്കി അതിനെ സമയയന്ത്രമുപയോഗിച്ച് മുൻപോട്ടും പിൻപോട്ടും സഞ്ചരിക്കുകയാണ് ഈ നോവലിലെ  കഥാനായകൻ.ടൈം മെഷീനിൽ കയറി ഭാവിയിലേക്ക് യാത്ര ചെയ്യുന്ന സഞ്ചാരി എത്തി ച്ചേരുന്നത് കി.വ. 802701ൽ അവിടെ അദ്ദേഹം എബി (Ebi) എന്നറിയപ്പെടുന്ന മനുഷ്യവർഗ്ഗത്തെ കണ്ടുമുട്ടുന്നു.

## അവലംബം
വർഗ്ഗം:ശാസ്ത്രസാഹിത്യകൃതികൾ
വർഗ്ഗം:ഇംഗ്ലീഷ് നോവലുകൾ
നെപ്റ്റ്യൂൺ (ദേവത)

റോമൻ പുരാണപ്രകാരം സമുദ്രത്തിന്റെ ദേവനാണ് **നെപ്‌റ്റൂൺ** (നെപ്ട്യൂൺ - Neptune) ഗ്രീക്ക് ദേവരാജാവായ സിയൂസിന്റെ സഹോദരനാണ് ഇദ്ദേഹം. **പോസീഡോൺ** എന്നും അദ്ദേഹത്തെ വിളിക്കാറുണ്ട്.  സമുദ്രത്തിന്റെ അടിയിൽ ഒരു സ്വർണ്ണമാളികയിലാണ് ഇദ്ദേഹത്തിന്റെ താമസമെന്ന് വിശ്വസിക്കുന്നു. കുതിരപ്പുറത്ത് ശൂലവും പിടിച്ച് കടൽപ്പിശാചുകളുമായി സഞ്ചരിക്കുന്ന രൂപത്തിലാണ് നെപ്റ്റൂൺ ചിത്രീകരിക്കപെടാറുള്ളത്.
## അവലംബം

വർഗ്ഗം:റോമൻ ദൈവങ്ങൾ
നൈരാശ്യവാദം

എല്ലാത്തിനേയും ഋണഭാവത്തോടെ കാണുന്ന മനഃസ്ഥിതിയെയാണ് **നൈരാശ്യവാദം** അഥവാ **വിഷാദാത്മക്ത്വം**, അശുഭപ്രതീക്ഷ, ദുഃഖൈകദർശനം, **അശുഭാപതിവിശ്വാസം** എന്നിങ്ങനെ പറയുക (ഇംഗ്ലീഷ് :Pessimism) വസ്തുതകളുടെ തീരുമാനമെടുക്കൽ തർക്കത്തിലവസാനിച്ചില്ലെങ്കിൽ പോലും മൂല്യവാദങ്ങൾ വ്യക്തികൾക്കനുസൃതമായി വ്യത്യാസപ്പെടാൻ സാധ്യതയുണ്ട്. പകുതി നിറഞ്ഞ പാനപാത്രത്തിലെ വെള്ളത്തിന്റെ കഥയാണ് ഇതിനായി നൈരാശ്യവാദം വിശദീകരിക്കാൻ അധികമായി ഉപയോഗിക്കുന്നത്. ശുഭപ്രതീക്ഷപുലർത്തുന്നവൻ പകുതി വെള്ളത്തെ കാണുമ്പോൾ നൈരാശ്യവാദി പകുതി ശൂന്യതയെ കാണുന്നു. ഇത്യാദി സന്ദർഭങ്ങളിൽ ഒരാളെടുക്കുന്ന തീരുമാനങ്ങൾക്കനുസൃതമായാണ് അദ്ദേഹത്തിന്റെ സ്വഭാവത്തെ അവലോകനം ചെയ്യുന്നത്. ചരിത്രത്തിലുടനീളം നൈരാശ്യവാദം തത്ത്വചിന്തകളിൽ വലിയ വ്യാപനം നടത്തികണ്ടിട്ടുണ്ട്

## അവലംബം


വർഗ്ഗം:മനഃശാസ്ത്രം
വർഗ്ഗം:ജ്ഞാനമീമാംസ
വർഗ്ഗം:പ്രചോദനം
വർഗ്ഗം:ജീവിത തത്ത്വശാസ്ത്രം
മൂന്നാം ആംഗ്ലോ-മറാത്ത യുദ്ധം

ഇംഗ്ലീഷ് ഈസ്റ്റിന്ത്യാക്കമ്പനിയും മഹാരാഷ്ട്രരും തമ്മിൽ നടന്ന മൂന്നു യുദ്ധങ്ങളിൽ അവസാനത്തേതാണ് **മൂന്നാം ആംഗ്ലോ-മറാത്ത യുദ്ധം**.

## കാരണം

ഗവർണർ ജനറൽ ഹേസ്റ്റിംഗ്സ് പ്രഭു ഗവൺമെന്റിന്റെ മുൻ നിഷ്പക്ഷതാനയം മാറ്റിയതിന്റെ ഫലമായിട്ടാണ് മൂന്നാം യുദ്ധം പൊട്ടിപ്പുറപ്പെട്ടത്. ഹേസ്റ്റിംഗ്സ് പ്രഭു ബ്രിട്ടീഷ് സൈനികസഹായവ്യവസ്ഥ സ്വീകരിക്കുവാൻ മഹാരാഷ്ട്രനേതാക്കളെ നിർബന്ധിച്ചു. നാഗ്പൂരിലെ റീജന്റായ മൗണ്ട്സ്റ്റുവർട്ട് എൽഫിൻസ്റ്റൺ, ഹേസ്റ്റിംഗ്സിന്റെ നിർദ്ദേശാനുസരണം 1817 മേയ് 10-ന് ബാജിറാവു II-നെക്കൊണ്ട് പൂനാക്കരാറിൽ ഒപ്പുവയ്പിച്ചു.

## മൂന്നാം യുദ്ധം

മറാഠാപ്രഭുക്കൻമാരുടെ നേതൃത്വം പേഷ്വയിൽനിന്നും എടുത്തുമാറ്റി. കൊങ്കൺ തുടങ്ങിയ പ്രധാന പ്രദേശങ്ങൾ ഇംഗ്ലീഷുകാർക്കു ലഭിക്കുകയും ചെയ്തു. ദൗലത്ത് റാവു സിന്ധ്യയുമായി 1817 നവംബർ 5-ന് ഗ്വാളിയോർ സന്ധിയിൽ ഒപ്പുവയ്പിച്ചു. നാഗ്പൂരിലെ ആഭ്യന്തരക്കുഴപ്പം ഇംഗ്ലീഷുകാർക്ക് അനുകൂലമായി. 1816 മാർച്ച് 22-ന് രഘൂജി ഭോൺ​സ്ലേ II അന്തരിച്ചപ്പോൾ പർസോജി ഭരണാധികാരിയായി. അപ്പാസാഹിബായിരുന്നു യഥാർഥഭരണം കൈയടക്കിയിരുന്നത്. അദ്ദേഹം ഇംഗ്ലീഷുകാരുമായി 1816 മേയ് 27-ന് സബ്സിഡിയറി സഖ്യത്തിൽ ഒപ്പുവച്ചു. പേഷ്വ ഇംഗ്ലീഷുകാർക്കു കീഴ്പ്പെട്ടു ജീവിക്കാൻ ഇഷ്ടപ്പെട്ടില്ല. സിന്ധ്യയുമായി സബ്സിഡിയറി വ്യവസ്ഥയിൽ ഇംഗ്ലീഷുകാർ ഒപ്പിട്ട ദിവസം (1817 നവംബർ 5) പേഷ്വ പൂണെയിലെ ബ്രിട്ടീഷ് റസിഡൻസി ആക്രമിച്ച് അഗ്നിക്കിരയാക്കി. എന്നാൽ കേണൽ ബറി(Col.Burr)ന്റെ നേതൃത്വത്തിലുള്ള ഇംഗ്ലീഷ് സൈന്യം ഖിർക്കി(Khirki)യിൽവച്ച് പേഷ്വയെ പരാജയപ്പെടുത്തി. അതിനെത്തുടർന്ന് നാഗ്പൂരിലെ അപ്പാസാഹിബും മൽഫർറാവുഹോൾക്കർ II-ഉം ഇംഗ്ലീഷുകാർ​ക്കെതിരായി യുദ്ധം പ്രഖ്യാപിച്ചു. 1817 നവംബർ 21-ന് അപ്പാസാഹിബിന്റെ സൈന്യം സിതാബാൾഡിയിൽവച്ചും ഹോൾക്കറുടെ സൈന്യം മഹിദ്പൂരിൽ (1817 ഡി. 21) വച്ചും പരാജയപ്പെട്ടു. യുദ്ധത്തിൽനിന്നും രക്ഷപ്പെട്ട അപ്പാസാഹിബ് ജോഡ്പൂരിൽവച്ച് 1840-ൽ അന്തരിച്ചു. നർമദാനദിക്ക് വടക്കുള്ള ജില്ലകൾ ബ്രിട്ടീഷിന്ത്യയോട് ചേർത്തു. 1818 ജനുവരി 6-ന് മാൻഡസോർ സന്ധിയിൽ ഹോൾക്കറും ഒപ്പുവച്ചു. ഖിർക്കിയിൽ പരാജയപ്പെട്ട പേഷ്വ ഇംഗ്ലീഷുകാരുമായി രണ്ടു യുദ്ധങ്ങൾകൂടി നടത്തി-1818 ജനുവരി 1-ന് കോറിഗോൺ യുദ്ധവും, 1818 ഫെബ്രുവരി 20-ന് അഷ്ടിയുദ്ധവും. രണ്ടു യുദ്ധങ്ങളിലും തോറ്റ ബാജിറാവു II 1818 ജൂൺ 3-നു സർ ജോൺ മാൽക്കോമിനു കീഴടങ്ങി. അതോടെ പേഷ്വ (പ്രധാനമന്ത്രി) സ്ഥാനം നിർത്തലാക്കി. ബിത്തുരിൽ ഇംഗ്ലീഷുകാർ നൽകിയ വാർഷിക അടുത്തൂണായ 8 ലക്ഷം രൂപകൊണ്ട് ബാജിറാവു കാലം കഴിച്ചു. 1850-ൽ ഇദ്ദേഹം നിര്യാതനായി.

## പുറംകണ്ണികൾ
*http://www.historytuition.com/anglo_maratha_wars/war_with_marathas/third_anglo_maratha_war%281817-1818%29.html
*https://archive.today/20121206045537/www.facebook.com/pages/Third-Anglo-Maratha-War/120066018040036
*http://www.preservearticles.com/2011101915816/what-was-the-result-of-third-anglo-maratha-war.html 
*http://www.indianetzone.com/34/third_maratha_war_1816-1817_british_india.htm 

വർഗ്ഗം:മറാഠ സാമ്രാജ്യം ഉൾപ്പെട്ട യുദ്ധങ്ങൾ
അഷ്ടദിഗ്ഗജം

ഹൈന്ദവവിശ്വാസമനുസരിച്ച് പ്രപഞ്ചത്തിന്റെ എട്ടു ദിക്കുകളേയും പരിപാലിച്ചുകൊണ്ട് നിലകൊള്ളുന്ന എട്ട് ഗജവീരന്മാരാണ് **അഷ്ടദിഗ്ഗജങ്ങൾ**. 

അവ താഴെപ്പറയുന്നവയാണ്.വലയത്തിനുള്ളിൽ പത്നി

* കിഴക്ക് - ഐരാവതം (അഭമു)
* തെക്കുകിഴക്ക് - പുണ്ഡരീകൻ (കപില)
* തെക്ക് - വാമനൻ (പിംഗല)
* തെക്കുപടിഞ്ഞാറ്- കുമുദ്രൻ (അനുപമ)
* പടിഞ്ഞാറ് അഞ്ജനൻ (താംരകർണി)
*വടക്കുപടിഞ്ഞാറ് - പുഷ്പദന്തൻ (ശുഭ്രദന്തി)
* വടക്ക് - സാർവ‌ഭൗമൻ (അംഗന)
* വടക്ക്‌‌കിഴക്ക് - സുപ്രതീകൻ (അഞ്ജനാവതി)

വർഗ്ഗം:ഹൈന്ദവദൈവങ്ങൾ
വർഗ്ഗം:ഹിന്ദുമതവിശ്വാസങ്ങൾ
സ്റ്റാർ ആപ്പിൾ

മദ്ധ്യ അമേരിക്കയുടെ താഴ്വാര പ്രദേശങ്ങളിലും പശ്ചിമേന്ത്യൻ ദ്വീപുകളിലും കാണപ്പെടുന്ന സപ്പോട്ട വർഗ്ഗത്തിൽ പെട്ട ഒരു ഫലവൃക്ഷമാണ് **സ്റ്റാർ അപ്പിൾ** അഥവാ 'കൈനിറ്റോ' (ക്രിസോഫില്ലം കൈനിറ്റോ). .  ത്വരിതഗതിയിൽ വളർന്ന്  ഉയരം വെക്കുന്ന മരമാണിത്. 
'കൈമിറ്റോ', "സ്വർണ്ണപത്ര മരം" (golden leaf tree), 'അബിയാബ', 'എസ്ട്രെല്ലാ', 'പാൽപ്പഴം' (milk fruit) എന്നീ സാമാന്യനാമങ്ങളും ഇതിനുണ്ട്. വിയറ്റ്നാമിൽ ഇതിന് മുലപ്പാൽ എന്നർത്ഥമുള്ള 'വു-സുവാ' എന്ന പേരാണ്.
thumb|രണ്ടായി മുറിച്ച സ്റ്റാർ അപ്പിൾ പഴത്തിന്റെ നക്ഷത്ര 'ഡിസൈൻ' ഉള്ള ഉൾഭാഗം
right|thumb|മരത്തിൽ നിന്നു പറിച്ചെടുത്ത ഉടനേയുള്ള സ്റ്റാർ അപ്പിൾ

## മരം
മുട്ടുകളിൽ ഒന്നിടവിട്ട് വിപരീതദിശകളിലെക്കു തിരിഞ്ഞ് ഇലകൾ ക്രമീകരിക്കപ്പെട്ടിരിക്കുന്നു. ഇലകൾക്ക് 5 മുതൽ 15 വരെ സെന്റീമീറ്റർ നീളമുണ്ടാകാം. ഇലകൾക്ക് മുകൾഭാഗത്ത് കടുംപച്ചയും താഴെ സ്വർണ്ണപ്പട്ടും നിറങ്ങളാണ്. ദൂരക്കാഴ്ചയിൽ ഇലകളുടെ കീഴ്ഭാഗം തിളങ്ങുന്നതായി കാണാം. അതിനാൽ ശാഖകളുടെ കാറ്റിലാട്ടം അതിമനോഹരമായ ദൃശ്യമാവുന്നു. പൂക്കൾക്ക് വലിപ്പം കുറവാണ്. ധൂമ്രഛായയുള്ള വെളുപ്പുനിറമാണവയ്ക്ക്. സുഗന്ധമുള്ളവയാണ് പൂക്കൾ. പൂക്കളിൽ സ്വയം പരാഗണം ഫലപ്രദമാണ്.

## പഴം
left|thumb|പച്ച, ചുവപ്പ് നിറങ്ങളിലും സ്റ്റാർ ആപ്പിൾ ഉണ്ട്
left|thumb|പച്ച സ്റ്റാർ ആപ്പിൾ (മലപ്പുറത്ത് നിന്നും എടുത്തത്)

ഉരുണ്ട് ധൂമ്രനിറമുള്ള പഴങ്ങൾ ഞെട്ടിനോടു ചേരുന്ന ഭാഗത്ത് പച്ചനിറമുള്ളവയാണ്.  ഉള്ളിലെ മാംസളഭാഗത്ത് ഒരു നക്ഷത്രരൂപം കാണാം. ചിലയിനങ്ങളിൽ പഴങ്ങളുടെ നിറം പച്ച കലർന്ന വെളുപ്പോ, മഞ്ഞയോ ആകാം. പഴത്തൊലി ചുന നിറഞ്ഞതാണ്. ചുനയും തൊലിയും ഭക്ഷണയോഗ്യമല്ല.  പരന്ന് കനക്കുറവുള്ള വിത്തുകൾക്ക് ഇളം തവിട്ടു നിറമാണ്. ഏഴാം വർഷം മുതൽ ആണ്ടു മുഴുവൻ ഈ മരത്തിൽ ഫലം ഉണ്ടാകും.

പഴകുന്നതിനു മുൻപ് മധുരവിഭവമായി വിളമ്പാൻ പറ്റിയതാണ് പഴം; തണുപ്പിച്ച് വിളമ്പുന്നതാണ് ഉചിതം. ഇലകളുടെ കഷായം പ്രമേഹത്തിന്റേയും സന്ധിവാതത്തിന്റേയും ചികിത്സയിൽ ഉപയോഗിക്കാറുണ്ട്. പഴത്തിന് കോശക്ഷയത്തെ തടയാൻ കഴിവുള്ളതായി കരുതപ്പെടുന്നു.
## ഔഷധോപയോഗം
മരത്തൊലി ഉന്മേഷദായകവും ഉത്തേജകവും ആയും കണക്കാക്കപ്പെടുന്നു. തൊലിനീര് ചുമക്ക് ഔഷധമായി ഉപയോഗിക്കാറുണ്ട്. ധൂമ്രനിറമുള്ള ഇനം പഴത്തിന്റെ തൊലി കട്ടിയുള്ളതും ഉൾഭാഗം ഉറപ്പു കൂടിയതും ആയിരിക്കും.  പച്ച നിറമുള്ള ഇനത്തിൽ, പഴത്തിന്റെ തൊലി കട്ടി കുറഞ്ഞും ഉൾഭാഗം കൂടുതൽ മാംസളമായും കാണപ്പെടുന്നു. മഞ്ഞ നിറമുള്ള ഇനം താരതമ്യേന വിരളമാണ്. 
## ഇനങ്ങൾ
സ്റ്റാർ ആപ്പിളിൾ ഉൾപ്പെടുന്ന ക്രിസോഫില്ലസ് ജനുസ്സിൽ പെട്ട മറ്റു പല മരങ്ങളും ആഫ്രിക്കയിൽ കാണപ്പെടുന്നു. അവയ്ക്കും സ്റ്റാർ ആപ്പിൾ എന്നു തന്നെയാണ് പേര്. ക്രിസോഫില്ലം അൽബിഡം, ക്രിസോഫില്ലം ആഫ്രിക്കാനം എന്നിവ അവയിൽ ചിലതാണ്.

വിയറ്റ്നാമിൽ കാണപ്പെടുന്ന എറ്റവും പ്രസിദ്ധമായ ഇനം, തിയൻ ഗിയാങ്ങ് പ്രവിശ്യയിൽ ചൗ താൻ ജില്ലയിലുള്ള വിൻ കിം പ്രദേശത്തു വളരുന്ന റെൻ പാൽപ്പഴം ആണ്.

## സാഹിത്യത്തിൽ
നോബൽ സമ്മാന ജേതാവായ കവി ഡെറക്ക് വാൽക്കോട്ട് 1979-ൽ പ്രസിദ്ധീകരിച്ച "സ്റ്റാർ ആപ്പിൾ കിംഗ്ഡം" എന്ന സമാഹാരത്തിൽ, കരീബിയൻ പ്രദേശത്തിന്റെ തന്നെ പ്രതീകമായി ചിത്രീകരിച്ചുകൊണ്ട് സ്റ്റാർ ആപ്പിളിന് അമരത്വം നൽകി.

## പുറത്തേക്കുള്ള കണ്ണികൾ

* Dept. of Horticulture Purdue University
* Fruits From America: ''Chrysophyllum cainito'' 
* Quisqualis Site Entry for C. cainito

## അവലംബം


## ചിത്രശാല

File:Star apple seed .jpg
File:Star apple seeds on leaf.jpg ‎
File:Green star apple2.jpg 
File:Green star apple in kerala.jpg



വർഗ്ഗം:പഴങ്ങൾ
വർഗ്ഗം:ഫലവൃക്ഷങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഭക്ഷ്യയോഗ്യമായ പഴങ്ങൾ
വർഗ്ഗം:സപ്പോട്ടേസീ
വർഗ്ഗം:കേരളത്തിലെ സസ്യജാലം
പറുദീസ (ചലച്ചിത്രം)

ശ്രീനിവാസൻ നായകനായി ശരത്തിന്റെ സംവിധാനത്തിൽ 2012 ഒക്ടോബർ 26-ന് പുറത്തിറങ്ങിയ മലയാളചലച്ചിത്രമാണ് **പറുദീസ**. തമ്പി ആന്റണി, ജഗതി ശ്രീകുമാർ, ശ്വേത മേനോൻ, ഇന്ദ്രൻസ്, ജയ‹ഷ്ണൻ, കൃഷ്ണ പ്രസാദ്, ടോം ജേക്കബ്, നന്ദു, ലക്ഷ്മി മേനോൻ അംബികാമോഹൻ, വിഷ്ണുപ്രിയ, തൊടുപുഴ വാസന്തി എന്നിവർ ഇതിലെ മറ്റു പ്രധാനകഥാപാത്രങ്ങളെ അവതരിപ്പിച്ചിരിക്കുന്നു. മേലുകാവിലും ഈരാറ്റുപേട്ടയിലുമാണ് ചിത്രീകരിച്ചിരിക്കുന്നത്.

ഒ.എൻ.വി. കുറുപ്പ് രചിച്ച ഗാനങ്ങൾക്ക് ഔസേപ്പച്ചനും ഐസക് തോമസ് കൊട്ടുകപ്പള്ളിയുമാണ് സംഗീതം നൽകിയിരിക്കുന്നത്. കായൽ ഫിലിംസ് നിർമിച്ച ചിത്രം രമ്യാ മൂവിസ് വിതരണം ചെയ്തിരിക്കുന്നു. മതപുരോഹിതന്മാരുടെ എതിർപ്പിനെത്തുടർന്ന് ചിത്രത്തിന്റെ റിലീസിങ് വൈകിയിരുന്നു.

## പുരസ്കാരങ്ങൾ
* 2013-ലെ മെക്സിക്കോ ഇന്റർനാഷണൽ ഫിലിം ഫെസ്റ്റിവലിൽ മികച്ച തിരക്കഥയ്ക്കുള്ള രാജ്യാന്തര പുരസ്കാരം.
* 2013-ലെ ആംസ്റ്റർഡാം ചലച്ചിത്രമേളയിൽ എഡിറ്റിങ്ങിനുള്ള പുരസ്കാരം

## അഭിനേതാക്കൾ
* ശ്രീനിവാസൻ - ഫാദർ ആഞ്ഞിലിത്താനം
* തമ്പി ആന്റണി - കപ്യാർ ജോസ്
* ജഗതി ശ്രീകുമാർ - പള്ളി ഇടവകയിലെ പ്രമാണിയും പഞ്ചായത്ത് പ്രസിഡന്റും
* ശ്വേത മേനോൻ - അടുക്കളക്കാരി

## അവലംബം

## പുറത്തേക്കുള്ള കണ്ണികൾ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
കർമ്മയോഗി

ഷേക്സ്പിയറുടെ ഹാംലെറ്റ് എന്ന കൃതിയെ ആസ്പദമാക്കി വി.കെ. പ്രകാശ് സംവിധാനം നിർവഹിച്ച്  2012 മാർച്ച് 9-ന് പുറത്തിറങ്ങിയ മലയാളചലച്ചിത്രമാണ് **കർമ്മയോഗി**. ഇന്ദ്രജിത്ത്, അശോകൻ, തലൈവാസൽ വിജയ്, സൈജു കുറുപ്പ്, എം.ആർ. ഗോപകുമാർ, നിത്യ മേനോൻ, പത്മിനി കോലാപൂരി,  എന്നിവർ ഇതിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
യുങ്ഫ്രായു

യൂറോപ്പിലെ ഏറ്റവും ഉയരം കൂടിയ റെയിപ്പാതയാണ് **യുങ്ഫ്രായു** (**JB**). യൂറോപ്പിൽ സ്വിറ്റ്സർലന്റിലെ ആൽപ്സ് പർവ്വതനിരകളിലായാണ് ഈ റെയിൽപ്പാത. 1125 വോൾട്ട്സ് വൈദ്യുതപാത മീറ്റർഗേജ് പാതയാണ്. സമുദ്രനിരപ്പിൽ നിന്നും 3471 മീറ്റർ ഉയരത്തിലാണ് ഈ പാതയിലെ അവസാന റെയിൽവേ സ്റ്റേഷനായ യുങ്ഫ്രായോ സ്ഥിതി ചെയ്യുന്നത്. ഇത് തുരങ്കത്തിൽ ആരംഭിച്ച് തുരങ്കത്തിൽ തന്നെ അവസാനിക്കുന്നു. മഞ്ഞുമലയ്ക്കു മുകളിലെക്കുള്ള പാത ഇവിടെയാണ് അവസാനിക്കുന്നത്. 

പതിനെട്ടാം നൂറ്റാണ്ടിൽ മലകയറ്റക്കാരുടെ പ്രധാന കേന്ദ്രമായിരുന്ന ഇവിടെ റെയിൽപാത സ്ഥാപിക്കാൻ ആരംഭം കുറിച്ചത് 1894-ൽ അഡോൾഫ് ഗയർ സെല്ലർ ആണ്. ക്ലെൻ ഷെഡക് എന്ന സ്റ്റേഷനിൽ നിന്ന് മുകളിലേക്കു നിർമ്മാനം ആരംഭിച്ച പാത 1912-ൽ ഒന്നാം ലോകമഹായുദ്ധം മൂലം മുടങ്ങി. മലമുകളീലേക്കു പ്രവേശിക്കാനായി ലിഫ്റ്റ് അതിനു ശേഷം നിർമ്മിച്ചവയാണ്. 

## ചിത്രശാല

Image:Eismeer window.jpg|The Schreckhorn dominates the view from the window at the Eismeer station. One of two stations in the tunnel on the way to the Jungfraujoch
Image:Jungfraubahn Snowplough.JPG|A snowblower at Kleine Scheidegg railway station.
Image:Jungfraubahn close-up both pantographs.jpg|The Jungfraubahn runs using a 1125 Volts three-phase alternating current system which requires the trains to collect power from twin overhead wires, using two pantographs, as seen here (the third phase is earthed to the track).
Image:Rowanzug He 2-2 6 Antrieb 02 08.jpg|The strub rack system underneath a railcar.(Rowan locomotive He 2/2 no. 6)
Image:20080927Y540 Strub.jpg|A cogwheel from a Jungfrau Railway railcar strub rack system


## അവലംബം

## പുറത്തേക്കുള്ള കണ്ണികൾ

* Jungfrau Railways website  
* Video of a day trip to Jungfraubahn 

വർഗ്ഗം:മലയോര തീവണ്ടിപ്പാതകൾ
വർഗ്ഗം:സ്വിറ്റ്സർലാന്റിലെ തീവണ്ടിപ്പാതകൾ
മഞ്ഞരളി

ഒരു ചെറിയ വൃക്ഷമാണ് **മഞ്ഞരളി** അഥവാ **മഞ്ഞഅരളി**. . തെക്കേ അമേരിക്കൻ വംശജനായ ഇത് നിത്യഹരിതമായ ഇടത്തരം വൃക്ഷമാണ്. ജലനഷ്ടം കുറയ്ക്കാൻ ഇലകളുടെ മീതെ ചെറിയൊരു മെഴുക് ആവരണം ഉണ്ടായിരിക്കും. ചെടി മുഴുവൻ വിഷമയമാണ്. നട്ടെല്ലുള്ള ജീവികൾക്കെല്ലാം ഈ ചെടി വിഷമാണ്, എന്നാൽ ചില പക്ഷികൾ യാതൊരു പ്രശ്നവുമില്ലാതെ ഇതു തിന്നാറുണ്ട്.  ഇതിന്റെ പാലുപോലുള്ള കറയിൽ നിന്നും വേർതിരിച്ചെടുക്കുന്ന  *തെവെറ്റിൻ* ഹൃദയത്തെ പ്രചോദിപ്പിക്കുന്ന ഒരു ഔഷധമാണ്. ഒരു അലങ്കാരച്ചെടിയായി നട്ടുവളർത്തുന്നു. എലികളിൽ നടത്തിയ പരീക്ഷണങ്ങളിൽ ഇതൊരു ബീജനാശകാരിയായി കണ്ടിട്ടുണ്ട്. ഒരു പക്ഷേ മനുഷ്യരിലും ഒരു പുംബീജനാശകാരിയായി ഇതിനെ കൊണ്ടുവരാൻ കഴിഞ്ഞേക്കും. ജൈവകീടനാശിനിയായും മഞ്ഞരളിയുടെ കറ ഉപയോഗിക്കുന്നു. ചെടിയുടെ ഭാഗങ്ങൾ കത്തിച്ചാലുണ്ടാകുന്ന പുക പോലും വിഷമാണ്.

## ചിത്രശാല

File:Cascabela thevetia.jpg|ആപ്രിക്കോട്ട് നിറമുള്ള പൂവ്
File:Cascabela thevetia কলকে ফল.jpg|കായ
File:Thevetia peruviana MHNT.BOT.2007.27.24.jpg|വിത്തുകൾ
File:Thevetia peruviana.JPG|ഇലകൾ
File:Cascabela thevetia White Flower.jpg|വെള്ള പൂക്കളുള്ള ഇനം
File:Tarrafal-Thevetia peruviana (2).jpg|ചെടി
File:Cascabela thevetia fruit 02.jpg|thumb|കായ്കൾ


## അവലംബം

## പുറത്തേക്കുള്ള കണ്ണികൾ
* http://www.inchem.org/documents/pims/plant/thevetia.htm വിശദമായി പ്രതിപാദിക്കുന്ന ലേഖനം
* http://www.rootsimple.com/2009/06/least-favorite-plant-yellow-oleander.html 
* http://www.flowersofindia.net/catalog/slides/Mexican%20Oleander.html ചിത്രങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം
ദി അയൺ ലേഡി

ഇംഗ്ലണ്ടിൽ ഏറ്റവുമധികം കാലം അധികാരത്തിലിരുന്ന പ്രധാനമന്ത്രി മാർഗരറ്റ് താച്ചറിന്റെ ജീവിതത്തെ ആസ്പദമാക്കി 2011-ൽ പുറത്തിറങ്ങിയ ബ്രിട്ടീഷ് ചലച്ചിത്രമാണ് ***ദി അയൺ ലേഡി***. ഫില്ല ലോയ്‌ഡ് സംവിധാനം ചെയ്ത ഈ ചിത്രത്തിൽ താച്ചറിന്റെ പ്രധാന വേഷം കൈകാര്യം ചെയ്തിരിക്കുന്നത് മെറിൽ സ്ട്രീപ്പാണ്. എന്നാൽ അവരുടെ ആദ്യകാല രാഷ്ട്രീയ ജീവിതം അവതരിപ്പിച്ചിരിക്കുന്നത് അൽക്സാണ്ഡ്ര റോച്ച് എന്ന മറ്റൊരു നടിയാണ്. നായികാപ്രാധാന്യമുള്ള ഈ ചിത്രത്തിന്റെ സംവിധാനവും തിരക്കഥയും നിർവ്വഹിച്ചിരിക്കുന്നതും സ്ത്രീകളാണെന്ന പ്രത്യേകത കൂടിയുണ്ട്. 

ബ്രിട്ടണിലെ പുരുഷാധിപത്യം നിറഞ്ഞ രാഷ്ട്രീയത്തെ ഏറെക്കാലം ഉൾപ്പിടിയിലൊതുക്കി നിർത്തുകയും എന്നാൽ വാർദ്ധക്യത്തിൽ മറവിരോഗത്തോടും അവശതകളോടും മല്ലിടുകയും ചെയ്യേണ്ടി വരുന്ന താച്ചറിന്റെ ജീവിതകഥ ഷേക്‌സ്പീരിയൻ ദുരന്തനാടക ശൈലിയിലാണ്  *ദി അയൺ ലേഡി*യിൽ അവതരിപ്പിച്ചിരിക്കുന്നത്. ഈ ചിത്രത്തിലെ അഭിനയം മെറിൽ സ്ട്രീപ്പിന് മികച്ച നടിക്കുള്ള  ഓസ്‌കാർ, ഗോൾഡൻ ഗ്ലോബ്, ബാഫ്ത തുടങ്ങി നിരവധി പുരസ്കാരങ്ങൾ നേടിക്കൊടുത്തു.
## അവലംബം

വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
ലതിക കാട്ട്

ഒരു ഭാരതീയ ശിൽപ്പിയാണ് **ലതിക കാട്ട്** (1948 - )

## ജീവിതരേഖ
ഡെറാഡൂണിൽ ജനിച്ചു.ബനാറസ് യൂണിവേഴ്സിറ്റിയിൽ നിന്ന് ഫൈൻ ആർട്സ് ബിരുദം നേടി. അവിടെ അധ്യാപകനായിരുന്ന ശിൽപ്പി ബൽബീർ സിംഗിനെ വിവാഹം കഴിച്ചു. ബനാറസ് യൂണിവേഴ്സിറ്റിയിലെ അവരുടെ സ്റ്റുഡിയോ നശിപ്പിക്കപ്പെടുകയുണ്ടായി. രാത്രിയിൽ അവർ ശിൽപ്പം ഉണ്ടാക്കുന്നു എന്നായിരുന്നു ആരോപണം. ജാനിയ മിലിയ ഇസ്ലാമിയ യൂണിവേഴ്സിറ്റിയിൽ അധ്യാപികയായി. അനേകം ഏകാംഗ പ്രദർശനങ്ങൾ നടത്തി. 2000ൽ ബൽബീർ സിംഗിനെ ദുരൂഹ സാഹചര്യത്തിൽ കാണാതെയായി. 1980ൽ പാരീസ് ബൈനേയ്ലയിൽ പങ്കെടുത്തു.
## പ്രധാന സൃഷ്ടികൾ
*ഇൻഡ്യൻ പാർലമെന്റിനു സമീപത്തുള്ള രാജീവ്ഗാന്ധി പ്രതിമ
*ഇൻഡ്യ ഗവൺമെന്റിനു വേണ്ടി നെഹ്റുവിന്റെ എട്ട് അർദ്ധകായ ശിൽപ്പങ്ങൾ വിവിധ രാജ്യങ്ങൾക്കായ് നിർമ്മിച്ചു.

## അവലംബം


വർഗ്ഗം:ഇന്ത്യൻ ശില്പികൾ‎
വർഗ്ഗം:1954-ൽ ജനിച്ചവർ
പാലിയെന്റോളജി

ചരിത്രാതീതകാല ജീവജാലങ്ങളെ കുറിച്ചുള്ള പഠനം ആണ് **പാലിയെന്റോളോജി**. ഫോസ്സിലുകളുടെ പഠനം, ജീവികളുടെ പരിണാമം, അവയ്ക്ക് മറ്റു ജീവികളും പരിസ്ഥിതിയുമായുള്ള പ്രവർത്തനങ്ങൾ, പുരാതന ആവാസ വ്യവസ്ഥ എന്നിവയും പാലിയെന്റോളോജിയുടെ പഠന പരിധിയിൽ വരുന്നു.

## ഉപശാഖകൾ
പാലിയെന്റോളജിയെ പല ശാഖകൾ ആയി തിരിച്ചിട്ടുണ്ട്,  അതിൽ മുഖ്യമായവ താഴെ കൊടുക്കുന്നു.
*വെർറ്റിബ്രറ്റ് പാലിയെന്റോളോജി (നട്ടെല്ലുള്ള ജീവികളുടെ ഫോസ്സിലുകളെ കുറിച്ച് പഠിക്കുന്നവ)
*ഇൻവെർറ്റിബ്രറ്റ് പാലിയെന്റോളോജി (നട്ടെല്ല് ഇല്ലാത്ത ജീവികളുടെ ഫോസ്സിലുകളെ കുറിച്ച് പഠിക്കുന്നവ)
*പാലിയോബോട്ടണി (ഫോസ്സിൽ ആയ സസ്യജാലങ്ങളെ കുറിച്ച് പഠിക്കുന്നവ)
*മൈക്രോപാലിയെന്റോളോജി (എല്ലാ തരം മൈക്രോസ്കോപിക് ഫോസ്സിലുകളെയും കുറിച്ച് പഠിക്കുന്നവ)

## അവലംബം

വർഗ്ഗം:ജീവശാസ്ത്രം
വർഗ്ഗം:ജന്തുശാസ്ത്രം
വർഗ്ഗം:പാലിയെന്റോളജി
ലാഗോസൂക്കസ്

ആർച്ചോസൗർ വിഭാഗത്തിൽ പെട്ട ഒരു പ്രാചീന ഉരഗം ആണ് **ലാഗോസൂക്കസ്**. ഇവയ്ക്കു ദിനോസറുമായി അടുത്ത ബന്ധം ഉണ്ട് . അർജന്റീനയിൽ നിനും ആണ് ഇവയുടെ ഫോസ്സിൽ കണ്ടു കിട്ടിയിട്ടുള്ളത്. ഇവ ജീവിച്ചിരുന്നത് മധ്യ ട്രയാസ്സിക് കാലത്ത്  ആണ് .

## വിവരണം
വളരെ മെലിഞ്ഞ ശരീര പ്രകൃതിയാണ്  ഇവയ്ക് ഉണ്ടായിരുന്നത്. നാലു കാലിൽ നടന്നിരുന്ന ഇവ ,ആപത്ത് ഘടങ്ങളിലും ഇരയെ പിടിക്കുന്ന അവസരത്തിലും രണ്ടു കാലിൽ ഇവ ഓടിയിരുനതായി കരുതുന്നു.

## അവലംബം

വർഗ്ഗം:ഉരഗങ്ങൾ
വർഗ്ഗം:പുരാതനജീവികൾ
പിറവം ഉപതെരഞ്ഞെടുപ്പ്

കേരളത്തിലെ ഒരു നിയമസഭാമണ്ഡലമായ പിറവത്ത് 2012 മാർച്ച് 17-നു് ഉപതെരഞ്ഞെടുപ്പ് നടന്നു. വോട്ടെടുപ്പിൽ 86.3 ശതമാനം പോളിങ് രേഖപ്പെടുത്തി. 1987-നു ശേഷം ആദ്യമായാണ് പിറവത്ത് ഇത്രയും ഉയർന്ന പോളിങ് ശതമാനം രേഖപ്പെടുത്തിയത്. 85.45 ശതമാനം പോളിങ്ങാണ് അന്ന് നടന്നത്. വോട്ടെടുപ്പു തുടങ്ങി രാവിലെ 9 മണിക്ക് 19.3 ശതമാനം പോളിങ് രേഖപ്പെടുത്തി. തുടർന്ന് 10 മണിക്ക് 26.83, 11ന് 32.31, 12ന് 44.04, ഒരു മണിക്ക് 53.4, 2ന് 61.44, 3ന് 70.52, 4ന് 77.65 എന്നീ ക്രമത്തിൽ പോളിങ് നടന്നു.

പിറവം നിയമസഭാമണ്ഡലത്തിലേക്ക് തെരഞ്ഞെടുക്കപ്പെട്ട ടി.എം. ജേക്കബ് 2011 ഒക്ടോബർ 11-നു് അന്തരിച്ചതിനെത്തുടർന്നാണ് പിറവത്ത് ഉപതെരഞ്ഞെടുപ്പ് വേണ്ടി വന്നത് . ആദ്യം മാർച്ച് 18-നു തീരുമാനിച്ച തെരഞ്ഞെടുപ്പ് സർ‌വ്വകക്ഷി യോഗത്തിന്റെ അഭിപ്രായത്തെ തുടർന്ന് മാർച്ച് 17-ലേക്ക് മാറ്റി വെക്കുകയായിരുന്നു.

ആകെ 183493 വോട്ടർമാരാണുള്ളത്‌. ഇതിൽ 90264 സ്‌ത്രീകളും 93229 പുരുഷൻമാരുമാണ്‌. 2011-ൽ നടന്ന നിയമസഭാ തെരഞ്ഞെടുപ്പിൽ ആകെ 175995 വോട്ടർമാരായിരുന്നു പിറവത്ത് ഉണ്ടായിരുന്നത്. അതായത് 4221 പേർ പുതുതായി വോട്ടർപട്ടികയിൽ എത്തി. 

## സ്ഥാനാർത്ഥികൾ
നാമനിർദ്ദേശം സമർപ്പിക്കാനുള്ള അവസാന തീയതി കഴിഞ്ഞപ്പോൾ ആകെ 16 പത്രികകൾ ലഭിച്ചിരുന്നു. അവയിൽ ആറെണ്ണം സൂക്ഷ്മപരിശോധനയിൽ തള്ളിപ്പോയി. ഒരാൾ പത്രിക പിൻവലിച്ചു. അങ്ങനെ 9 പേരാണ് മത്സര രംഗത്തുണ്ടായിരുന്നത്. 

## തെരഞ്ഞെടുപ്പ് ഫലം
2012 മാർച്ച് 21-നു് തെരഞ്ഞെടുപ്പ് ഫലം പ്രഖ്യാപിച്ചു. കേരള കോൺഗ്രസ് സ്ഥാനാർത്ഥി അനൂപ് ജേക്കബ് 12,070 വോട്ടുകളുടെ ഭൂരിപക്ഷത്തിൽ വിജയിച്ചു. അനൂപ് ജേക്കബിനു് 82,756 വോട്ടുകളും, തൊട്ടടുത്ത സ്ഥാനാർത്ഥി എം.ജെ. ജേക്കബിനു് 70,686 വോട്ടുകളുമാണ് ലഭിച്ചത്. 

## അവലംബം

വർഗ്ഗം:കേരളത്തിലെ നിയമസഭാ ഉപതിരഞ്ഞെടുപ്പുകൾ
ലതിക

തെന്നിന്ത്യയുടെ ഏറ്റവും പ്രീയപ്പെട്ട ചലച്ചിത്രപിന്നണിഗായികയാണ് ശ്രീമതി **ലതിക** ടീച്ചർ. 12-11-1959- തിൽ തെക്കൻ കേരളമായ കൊല്ലം ജില്ലയിൽ  ജനിച്ചു.അച്ഛൻ ശ്രീ സദാശിവൻ ഭാഗവതർ.അമ്മ ശ്രീമതി നളിനി.സഹോദരങ്ങൾ - S. രാജേന്ദ്ര ബാബു(ഹാർമോണിയം വായനയിൽ അഗ്രഗണ്യൻ, കാഥികൻ,ഗായകൻ, ഇന്ത്യ ടുഡേ ജേർണലിസ്റ് [റിട്ടയേർഡ്],ഫ്രീലാൻസ് ജേർണലിസ്റ്)അംബിക, ജയചന്ദ്ര ബാബു(തബലിസ്റ്),മല്ലിക.സ്വന്തമായി പ്രവീണ മ്യൂസിക്  ക്ലബ് എന്നൊരുഗാനമേള ട്രൂപ് ഉണ്ടായിരുന്നു അതിൽ സഹോദരങ്ങൾ എല്ലാവരും ഒരുപോലെ തങ്ങളുടെ കലാപരമായ വിരുതുകൾ കേരളത്തിന്റെ അങ്ങോളമിങ്ങോളമുള്ള വേദികളിൽ അവതരിപ്പിച്ചിരുന്നു.1990 സെപ്റ്റംബർ 6 ന് ജി.രാജേന്ദ്രനുമായി വിവാഹം കഴിഞ്ഞു.ഏക മകൻ രാഹുൽ രാജ് കുടുംബമായി ദുബായിൽ താമസിക്കുന്നു.1976 ൽ ആണ്  ചലച്ചിത്രപിന്നണിരംഗത്തേക്ക് കടന്നു വന്നത്.  മലയാളം,തമിഴ്,കന്നഡ,തെലുങ്ക് തുടങ്ങി മുന്നൂറിലധികം ചലച്ചിത്രങ്ങളുടെ പിന്നണി പാടിയ ടീച്ചർ  പതിന്നാറാം വയസ്സിൽ കണ്ണൂർ രാജൻ സംഗീത സംവിധാനം ചെയ്ത അഭിനന്ദനം എന്ന ചിത്രത്തിലെ 'പുഷ്പതല്പത്തിൻ' എന്ന ഗാനത്തിലൂടെയാണ് രംഗത്തെത്തിയത്. കാതോട് കാതോരം.. ദേവദൂതർ പാടി.. (കാതോട് കാതോരം), മെല്ലെ.. മെല്ലെ.. (ഒരു മിന്നാമിനുങ്ങിന്റെ നുറുങ്ങ്‌വെട്ടം), താരും തളിരും.. (ചിലമ്പ്) എന്നിവ ഇവരുടെ ചില ഗാനങ്ങളാണ്.

## അവലംബം

## പുറംകണ്ണികൾ

*
*Lathika at MSI 

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1963-ൽ ജനിച്ചവർ
എം.ജെ. ജേക്കബ്

കേരളത്തിലെ ഒരു രാഷ്ട്രീയ പ്രവർത്തകനും, മുൻ നിയമസഭാംഗവുമാണ് **എം.ജെ. ജേക്കബ്**. സി.പി.ഐ.എം. കക്ഷിയെ പ്രതിനിധീകരിക്കുന്ന ഇദ്ദേഹം 2012-ൽ പിറവത്ത് നടക്കുന്ന ഉപതെരഞ്ഞെടുപ്പിൽ എൽ.ഡി.എഫ്. സ്ഥാനാർത്ഥിയായി മത്സരിച്ച് 12,070 വോട്ടുകൾക്ക് യു.ഡി.എഫ്. സ്ഥാനാർത്ഥി അനൂപ് ജേക്കബിനോട് പരാജയപ്പെട്ടു.
## ജീവിതരേഖ
തിരുമാറാടി ഒളിയപ്പുരം മുട്ടപ്പിള്ളിൽ കെ ടി ജോസെഫിന്റെയും (മുൻ മന്ത്രി കെ.ടി. ജേക്കബിന്റെ ജ്യേഷ്ഠൻ) അന്നമ്മയുടെയും മകനായി 1944 ജൂൺ 7 നാണ് ജനനം. എറണാകുളം സെന്റ്‌ ആൽബർട്സിൽ നിന്ന് ബി.എസ്സ്.സി. കെമിസ്ട്രിയിൽ ബിരുദം നേടി.ഇംഗ്ലീഷ് സാഹിത്യത്തിൽ എം എ നേടി. എൽ എൽ ബി കോഴ്സും പൂർത്തിയാക്കി.

1970 കളിൽ മണിമലക്കുന്നു കേന്ദ്രമായി കോളേജ് സ്ഥാപിക്കുന്നതിനുള്ള പ്രാരംഭ പ്രവർത്തനങ്ങളിലൂടെ സാമൂഹിക രാഷ്ട്രിയ മേഖലകളുൽ സജീവമായി. ഫാക്ടിൽ മാർക്കറ്റിംഗ് വിഭാഗത്തിൽ ഉദ്യോഗസ്ഥനായിരുന്നു. അതിനിടെ 1979-ൽ തിരുമാറാടി ഗ്രാമപഞ്ചായത്തിലേക്ക് മത്സരിച്ചു ജയിച്ചു പ്രസിഡന്റായി . പിന്നീട് 1995 - 2000 കാലഘട്ടത്തിലും പഞ്ചായത്തു പ്രസിഡന്റായിരുന്നു. രണ്ടു വട്ടവും തിരുമാരാടിക്ക് സംസ്ഥാനത്തെ ഏറ്റവും മുകച്ച പഞ്ചായത്തിനുള്ള അവാർഡ് കിട്ടി. ഓലമേഞ്ഞ വീടും ഷെഡുകളും ഇല്ലാത്ത പഞ്ചായത്തായി തിരുമാറാടിയെ ഉയർത്തി. അതിനും സംസ്ഥാന സർക്കാരിന്റെ പ്രത്യേക പുരസ്കാരം ലഭിച്ചു. മൂന്നു വട്ടം കാക്കൂർ സർവ്വീസ് സഹകരണ ബാങ്കിന്റെ പ്രസിഡന്റായിരുന്നു. പാമ്പാക്കുട ഖാദി വ്യവസായ സഹകരണ സംഘം ചെയർമാനായും പ്രവർത്തിച്ചു.

2005 ൽ ജില്ലാ പഞ്ചായത്ത് കൂത്താട്ടുകുളം ഡിവിഷനിൽ നിന്ന് ജയിച്ചു. ജില്ലാപഞ്ചായത്തിന്റെ ക്ഷേമ കാര്യ സ്ഥിരം സമിതി ചെയർമാനായിരിക്കെ 2006 ൽ പിറവത്തുനിന്നു നിയമ സഭയിലേക്ക് മത്സരിച്ചു ജയിച്ചു. 2011-ൽ നടന്ന കേരള നിയമസഭാ തെരഞ്ഞെടുപ്പിൽ പിറവത്തു നിന്ന് ടി.എം. ജേക്കബിനോട് 158 വോട്ടുകൾക്ക് പരാജയപ്പെട്ടു. 

ഭാര്യ : തങ്കമ്മ .മക്കൾ :സുനിത (അധ്യാപിക, എം ജി എം ഹയർ സെക്കന്ററി സ്കൂൾ, കുറുപ്പുംപടി), സുജിത് (ബിസിനസ് )

## അവലംബം
*http://piravom.ldf.org.in/node/41 


വർഗ്ഗം:1944-ൽ ജനിച്ചവർ

വർഗ്ഗം:ജൂൺ 7-ന് ജനിച്ചവർ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വിപരീതകരണി മുദ്ര

സംസ്കൃതത്തിൽ ‘വിപരീത’ എന്ന് പറഞ്ഞാൽ ‘തലകീഴായ’ എന്നും ‘കരണി’ എന്ന് പറഞ്ഞാൽ ‘പ്രവർത്തി’ എന്നുമാണ് അർത്ഥം. ഈ ആസനാവസ്ഥയിൽ ശരീരം തലകീഴായ അവസ്ഥയിലായിരിക്കും. ഈ ആസനം മൂന്ന് ഘട്ടങ്ങളിലായാണ് പൂർത്തിയാക്കുന്നത്.

## ചെയ്യേണ്ടരീതി
### ആദ്യ ഘട്ടം
* ആദ്യമായി തറയി വിരിച്ചിരിക്കുന്ന ഷീറ്റിലോ പായയിലോ കിടക്കുക.
* കാലുകൾ അടുപ്പിച്ചു വയ്ക്കുക
* കൈകൾ ശരീരത്തിന് ഇരുവശവുമായി വയ്ക്കുക.
* പതുക്കെ ശ്വാസം പൂർണമായും ഉള്ളിലേക്ക് എടുക്കുക. താഴെ പറയുന്ന കാര്യങ്ങൾ ശ്വാസം ഉള്ളിലേക്ക് എടുക്കുന്നതിനൊപ്പം ചെയ്യുക.
* കൈപ്പത്തികൾ ഭൂമിയിലേക്ക് അമർത്തി വയ്ക്കുക.
* കാലുകൾ രണ്ടും ഭൂമിയ്ക്ക് ലംബമായി ഉയർത്തുക.
* കാല്പ്പദങ്ങൾ തലയുടെ ഭാഗത്തേക്ക് ചൂണ്ടി നില്ക്കണം.
* കാൽമുട്ടുകൾ വളയുകയോ കൈപ്പത്തി നിലത്ത് നിന്ന് ഉയർത്തുകയോ ചെയ്യരുത്.
* ശ്വാസം മുഴുവനായി ഉള്ളിലേക്ക് എടുത്ത് അഞ്ച് സെക്കന്റ് നേരം ശ്വാസം പിടിച്ച് ഈ അവസ്ഥയില് തുടരണം.
* അതേപോലെ, പതുക്കെ ശ്വാസം മുഴുവനായി വെളിയിലേക്ക് വിട്ടും അഞ്ച് സെക്കന്ഡ് നേരം ശ്വാസം പിടിച്ച് ഈ ആവസ്ഥയില് തുടരുക.
* വീണ്ടും പതുക്കെ, പൂര്ണമായി ശ്വാസം ഉള്ളിലേക്ക് എടുക്കുക. അഞ്ച് സെക്കന്റ് ശ്വാസം പിടിച്ച് നിന്ന ശേഷം വീണ്ടും ശ്വാസം അയച്ച് വിടുക.

### രണ്ടാം ഘട്ടം

* ശ്വാസം വെളിയിലേക്ക് വിടുമ്പോൾ തന്നെ അടുത്ത ഘട്ടത്തിലേക്ക് കടക്കാം. 
* കൈപ്പത്തികൾ തറയില് അമര്ത്ക.
* കൈകൾ മടക്കി വസ്തി പ്രദേശം കൂടുതൽ ഉയർത്താനായി ഉപയോഗിക്കുക.
* കാലുകൾ മുകളിലേക്ക് നിവർന്നിരിക്കുകയാണെന്ന് ഉറപ്പ് വരുത്തണം.
* ശ്വാസം പൂര്ണമായി പുറത്ത് വിടുന്നത് വരെ ഈ അവസ്ഥയിൽ തുടരുക. 
* അഞ്ച് സെക്കന്റ് ശ്വാസം പിടിച്ച് നിർത്തുക.
* പതുക്കെ ശ്വാസം ഉള്ളിലേക്ക് എടുക്കുക.
* അഞ്ച് സെക്കന്റ് നേരം ഈ അവസ്ഥയിൽ തുടരുക.
* കുറച്ചുനേരം സാധാരണ രീതിയിൽ ശ്വാസമെടുക്കാം.
* ഇനി ശ്വാസം പൂർണമായും പുറത്ത് വിടുമ്പോൾ  അടുത്ത ഘട്ടം ചെയ്യാം.

## അവലംബം

*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
*Asana Pranayama Mudra Bandha  -Swami Satyananda Saraswati
*Yoga for health-NS Ravishankar, pustak mahal
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books

വർഗ്ഗം:യോഗ
ആർത്തവചക്രം

thumb|250px|right|ആർത്തവചക്രം
**ആർത്തവചക്രം** എന്നത് ആർത്തവവുമായി ബന്ധപെട്ടുള്ള  ഹോർമോൺ ഉൽപാദനത്തിലെ സ്വാഭാവിക മാറ്റങ്ങളുടെ ഒരു പരമ്പരയാണ്. ഗർഭധാരണം സാധ്യമാക്കുന്ന സ്ത്രീ പ്രത്യുത്പാദന വ്യവസ്ഥയുടെ ഗർഭാശയത്തിന്റെയും അണ്ഡാശയത്തിന്റെയും ധർമ്മങ്ങൾ ഇതുമായി ബന്ധപെട്ടു കിടക്കുന്നു. അണ്ഡാശയ ചക്രം  ഈസ്ട്രജൻ, പ്രോജസ്റ്ററോൺ എന്നി രണ്ട്‌ ഹോർമോണുകളുടെ ചാക്രിക പ്രകാശനമാണ്. ഇത് അണ്ഡത്തിന്റെ ഉൽപാദനത്തെയും പ്രകാശനത്തെയും നിയന്ത്രിക്കുന്നു,  ഗർഭാശയ ചക്രം ഭ്രൂണം സ്വീകരിക്കുന്നതിന് ഗർഭപാത്രത്തിന്റെ (ഗർഭപാത്രത്തിന്റെ) പാളി തയ്യാറാക്കലും പരിപാലിക്കലും നിയന്ത്രിക്കുന്നു. ഈ ചക്രങ്ങൾ സമാന്തരവും ഏകോപിതവുമാണ്, സാധാരണയായി 21 മുതൽ 35 ദിവസം വരെ നീണ്ടുനിൽക്കും, ശരാശരി ദൈർഘ്യം 28 ദിവസമാണ്, ഏകദേശം 30-45 വർഷം വരെ തുടരും.  

ആർ‌ത്തവ രക്തസ്രാവം കണ്ടുതുടങ്ങുന്ന ദിവസം മുതൽ‌ അടുത്ത തവണ വീണ്ടും രക്തസ്രാവം കണ്ടുതുടങ്ങുന്നതു വരെയുള്ള സമയമാണ് ഒരു **ആർ‌ത്തവചക്രം** എന്നു പറയുന്നത്.   

28 ദിവസമുള്ള ആർ‌ത്തവചക്രമാണ് മിക്ക സ്ത്രീകൾ‌ക്കുമുള്ളത്.  ആർത്തവത്തിന് ശേഷമുള്ള ആദ്യത്തെ കുറച്ചു ദിവസങ്ങൾ യോനി പൊതുവേ വരണ്ടു കാണപ്പെടാറുണ്ട്. ഇതിനെ ‘ഡ്രൈ ഡേയ്‌സ് അഥവാ വരണ്ട ദിവസങ്ങൾ’ എന്നറിയപ്പെടുന്നു. ഇക്കാരണത്താൽ യോനീ വരൾച്ച സ്വാഭാവികമാണ്. ഈ സമയത്ത് ലൈംഗികബന്ധത്തിൽ ഏർപ്പെടുക ആണെങ്കിൽ ബുദ്ധിമുട്ട് ഒഴിവാക്കാൻ ചിലപ്പോൾ കേവൈ ജെല്ലി പോലെയുള്ള ഒരു ലൂബ്രിക്കന്റ് ജെല്ലി ഉപയോഗിക്കേണ്ടതായി വന്നേക്കാം. 28 ദിവസങ്ങളുള്ള ആർ‌ത്തവചക്രത്തിൽ‌ 14-മതു ദിവസമാണ് അണ്ഡവിസർ‌ജനം അഥവ അണ്ഡോത്‌സർഗം (ഓവുലേഷൻ‌) നടക്കുന്നത്. ചെറിയ വ്യത്യാസങ്ങൾ‌ വന്നാലും 12 - 16 ദിവസങ്ങൾ‌ക്കിടയിൽ‌ അണ്ഡവിസർ‌ജനം നടന്നിരിക്കും. ഈ സമയത്ത് ഒരണ്ഡം പൂർണ്ണ വളർച്ചയെത്തുന്നു. ഈ സമയത്ത് സുരക്ഷാ മാർഗങ്ങൾ സ്വീകരിക്കാതെ ലൈംഗികബന്ധം നടന്നാൽ ഗർഭധാരണം നടക്കാനുള്ള സാധ്യത കൂടുതലാണ്.   

ഗർഭാശയമുഖം തൊട്ടുനോക്കിയാൽ മൃദുവായതായി തോന്നുന്നതാണ് അണ്ഡവിസർജനം നടന്നതിന്റെ ഒരു സൂചന. ഇവിടെ കാണപ്പെടുന്ന മുട്ടയുടെ വെള്ള പോലെയുള്ള സ്രവം കൂടുതൽ നേർത്തു കാണപ്പെടുകയും ചെയ്യും.  അണ്ഡവിസർജന സമയത്ത് ശരീര താപനിലയിൽ നേരിയ ഉയർച്ചയും കാണാം. തുടർന്നുള്ള ദിവസങ്ങളിൽ ആർത്തവം ഉണ്ടാകാറുണ്ട്.      

## റഫറൻസുകൾ
വർഗ്ഗം:പ്രത്യുൽപ്പാദനം
വർഗ്ഗം:ആർത്തവചക്രം
രാമൻ രാജമന്നാൻ

ഇന്ത്യയിൽ നിലവിലുള്ള രണ്ട് ആദിവാസി രാജവംശങ്ങളിലൊന്നായ മന്നാൻ സമുദായത്തിലെ ഇപ്പോഴത്തെ രാജാവാണ് **രാമൻ രാജമന്നാൻ**. നിലവിലെ രാജാവായിരുന്ന അരിയാൻ രാജമന്നാന്റെ ആകസ്മിക നിര്യാണം മൂലമാണ് ഇദ്ദേഹത്തെ രാജാവായി തിരഞ്ഞെടുത്തത്. എൻ. ബിനു എന്നാണ് യഥാർഥ നാമം. 2012 മാർച്ച് 4-നാണ് ബിനു രാജാവായി തിരഞ്ഞെടുക്കപ്പെട്ടത്. ഇടുക്കി ജില്ലയിലെ കട്ടപ്പനയ്ക്കു സമീപം കോവിൽ‌മലയിലാണ് രാജ തലസ്ഥാനം. ഈ സമുദായത്തിൽ ഏറ്റവുമധികം വിദ്യാഭ്യാസയോഗ്യതയും ഇദ്ദേഹത്തിനാണ്. 

## ജീവിതരേഖ
കുമളി മന്നാക്കുടിയിലെ വലിയ വീട്ടിൽ സി.നായൻ, തേവി ദമ്പതികളുടെ മകനായി 1986-ൽ ജനിച്ചു. എറണാകുളം മഹാരാജാസ് കോളജിൽ നിന്നും സാമ്പത്തിക ശാസ്ത്രത്തിൽ ബിരുദം നേടി. തേക്കടി പെരിയാർ ഫൗണ്ടേഷനിൽ ഡാറ്റാ എൻട്രി ഓപ്പറേറ്ററായി പ്രവർത്തിക്കുന്നു.

### വാഴിക്കൽ
ഇളയരാജാവ്, നാലു മന്നാൻ, ഒൻപത് കാണിമാർ, അഞ്ചു വാത്തി, തറവാട്ടിലെ നാലു കാരണവൻമാർ എന്നിവർ ചേർന്നാണു സമുദായത്തിലെ പുതിയ രാജാവിനെ തിരഞ്ഞെടുത്തത്. പുതിയ രാജാവിനെ കാണിമാരിൽ മൂപ്പനായ കെഞ്ചില മണിയാറൻ കിരീടമണിയിച്ചു. മരണമടഞ്ഞ മുൻരാജാവിന് മരുമക്കൾ ഇല്ലാത്തതു മൂലം മുൻരാജാവായിരുന്ന തേവൻ രാജമന്നാന്റെ സഹോദരനായ രാമൻ രാഘവനെ രാജാവായി വാഴിക്കാൻ നിർദ്ദേശം ഉണ്ടായിരുന്നു. എന്നാൽ സമുദായത്തിലെ പലരുടേയും എതിർപ്പു മൂലം ബിനുവിനെ രാജാവായി വാഴിച്ചു. 

## അവലംബം

വർഗ്ഗം:1986-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിലെ ആദിവാസി രാജാക്കന്മാർ
പുത്തൂർപ്പിള്ളി ശ്രീ കൃഷ്ണസ്വാമി ക്ഷേത്രം

കേരളത്തിലെ എറണാകുളം ജില്ലയിലെ മഞ്ഞപ്ര ഗ്രാമത്തിലെ ഒരു ശ്രീകൃഷ്ണക്ഷേത്രമാണ് **പുത്തൂർപ്പിള്ളി ശ്രീ കൃഷ്ണസ്വാമി ക്ഷേത്രം**. ഈ ക്ഷേത്രം കല്ലമ്പലം എന്നും അറിയപ്പെടുന്നു. ശ്രീകൃഷ്ണനാണ് പ്രധാന പ്രതിഷ്ഠ. കേരള പുരാവസ്തു വകുപ്പ് ഇതിനെ സംരക്ഷിത സ്മാരകമായി പ്രഖ്യാപിച്ചിട്ടുള്ളതാണ്. 

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ഇന്ത്യൻ ആന

ആനകളിൽ ഏഷ്യൻ ആനകളിലെ ഒരു ഉപവിഭാഗമാണ് **ഇന്ത്യൻ ആന** (ശാസ്ത്രീയനാമം: *Elephas maximus indicus*). ഏഷ്യൻ ആനകളിൽ നിയമസാധുത്വം നേടിയ മൂന്നിനങ്ങളിൽ ഒന്നാണിത്. ഏഷ്യയാണ് ഇവയുടെ ആവാസമേഖല. അവസാന മൂന്നു തലമുറകളിലെ കണക്കുപ്രകാരം 50 ശതമാനത്തിൽ താഴെയാണ് ഇവയുടെ ജനനനിരക്ക്. അതിനാൽ, ഐ.യു.സി.എൻ. കണക്കെടുപ്പുപ്രകാരം 1986 മുതൽ ഇവയെ വംശനാശത്തിന്റെ വക്കിലുള്ളവയുടെ വിഭാഗത്തിലാണ് ഉൾപ്പെടുത്തിയിരിക്കുന്നത്.  ഇന്ത്യൻ ആനകൾ മനുഷ്യരെ ഉപദ്രവിക്കുന്ന നിരവധി സംഭവങ്ങൾ ഉണ്ടായിട്ടുണ്ട്. 

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ
*WWF: ''Indian elephant''
* Animal Diversity Web: ''Elephas maximus'' Asiatic elephant
* Honolulu Zoo: ''Indian Elephant'' 
*Paintings of Indian Elephants

വർഗ്ഗം:ഇന്ത്യയിലെ സസ്തനികൾ
കുട്ടികളുടെ അവകാശ സംരക്ഷണ ദേശീയ സമിതി

2005ൽ, ഇന്ത്യൻ  പാർലമെന്റ്  പാസ്സാക്കിയ ,കുട്ടികളുടെ അവകാശ സംരക്ഷണ ദേശീയ സമിതി ആക്റ്റ് 2005  അനുസ്സരിച്ച്    കുട്ടികളുടെ അവകാശ സംരക്ഷണ ദേശീയ സമിതി (NCPCR: National Commission for Protection of Child Rights), 2007ൽ  രൂപീകരിക്കപ്പെട്ടു.   ഭരണഘടന വിഭാവനം ചെയ്തിരിക്കുന്ന  കുട്ടികളുടെ അവകാശ സംരക്ഷണ നിർദ്ദേശങ്ങളും, ഐക്യരാഷ്ട്ര സഭ  സമ്മേളനത്തിലെ കുട്ടികളുടെ അവകാശ  പ്രഖ്യാപനം  ഉൾക്കൊണ്ടുമാണ്  ഇതിന്റെ രൂപീകരണം. ഈ ആക്റ്റ് അനുസരിച്ച് കുട്ടികളുടെ പ്രായ പരിധി 18 വയസുവരെയാണ്‌. 

## പ്രവർത്തനങ്ങൾ
സ്‌കൂളുകളിൽ, വിദ്യാർത്ഥികളുടെ പരാതികൾ പരിശോധിക്കാൻ  പ്രത്യേക നിരീക്ഷണ സെല്ലുകൾ രൂപീകരിക്കാൻ  കമ്മീഷൻ ആവശ്യപ്പെട്ടിരിക്കുകയാണ്.. കുട്ടികളുടെ നേരെയുണ്ടാകുന്ന മാനസികമായും ശാരീരികമായുള്ള ആക്രമണങ്ങൾ സെൽ പരിശോധിക്കും. ലൈംഗിക പീഡനം, മാനസികമായുള്ള പീഡനം, വിവേചനം എന്നിവ സംബന്ധിച്ച്‌ വിദ്യാർത്ഥികളുടെ പരാതി ലഭിച്ചാൽ 48മണിക്കൂറിനകം ജില്ലാതല മേൽനോട്ട സമിതിയെ അറിയിക്കണം. ശാരിരികമായുളള ശിക്ഷ, വിവേചനം, പരിഹാസം എന്നിവ സംബന്ധിച്ച്‌ വാർഷിക ഓഡിറ്റ്‌ നടത്തണം. ഈ കണക്കുകൾ പൊതുജനങ്ങൾക്ക്‌ ലഭ്യമാക്കണം. വിദ്യാർത്ഥികൾക്ക്‌ പീഡന രഹിത വിദ്യാഭ്യാസം ഉറപ്പു വരുത്തുന്ന സ്‌കൂളുകൾക്ക്‌ മാത്രമേ സംസ്‌ഥാന സർക്കാരുകൾ അനുമതി നൽകാവൂ.

## കണ്ടെത്തലുകൾ
6,632 വിദ്യാർത്ഥികളെ കേന്ദ്രീകരിച്ച്‌  2009-10 ൽ സമിതിനടത്തിയ സർവേയുടെ അടിസ്‌ഥാനത്തിലാണ്‌ മേല്പറഞ്ഞ  ശുപാർശകൾ.  സർവേയിൽ പങ്കെടുത്ത 6,623 വിദ്യാർത്ഥികളും പീഡനമുണ്ടായതായി അറിയിച്ചിരുന്നു. ഈ വിദ്യാർത്ഥികളിൽ 75% വിദ്യാർത്ഥികളും മർദ്ദനമേറ്റതായി അറിയിച്ചു. 69% വിദ്യാർത്ഥികളുടെ മുഖത്തിനാണ്‌ അടിയേറ്റത്‌ . 0.4 % വിദ്യാർത്ഥികളെ അധ്യാപകർ വൈദ്യുതാഘാതമേൽപ്പിച്ചു.
## പ്രധാന നിർദ്ദേശങ്ങൾ
അധ്യയന രീതി നവീകരിക്കാൻ അധ്യാപകർക്കായി ശിൽപശാലകൾ നടത്തണം  വിദ്യാർത്ഥികളുടെ ആത്മാഭിമാനം അംഗീകരിക്കണം. മരുക്കുമരുന്ന്‌ ഉപയോഗം, കോപ്പിയടി,അക്രമ വാസന എന്നിവ തടയണം. കുട്ടികളുടെ അവകാശങ്ങൾ സംരക്ഷിക്കാൻ സംസ്‌ഥാനകമ്മീഷനുകൾ രൂപീകരിക്കണം

## അവലംബം


വർഗ്ഗം:ഇന്ത്യയിലെ സംഘടനകൾ
വർഗ്ഗം:മനുഷ്യാവകാശം
ജി.എൻ. പണിക്കർ

കഥാകൃത്ത്, നോവലിസ്റ്റ്, വിമർശകൻ, അധ്യാപകൻ എന്നീ നിലകളിൽ പ്രശസ്തനാണ് **ജി.എൻ. പണിക്കർ** (ജനനം 1937) മികച്ച കഥാസമാഹാരത്തിനുളള 1982-ലെ കേരള സാഹിത്യ അക്കാദമി അവാർഡ്‌ നേടിയിട്ടുണ്ട്.
## ജീവിതരേഖ
തിരുവനന്തപുരം ജില്ലയിലെ വെങ്ങാനൂരിൽ ജനിച്ചു.പബ്ലക്‌റിലേഷൻസ്‌ വകുപ്പിൽ ഉദ്യോഗസ്ഥനായിരുന്നു.1967 മുതൽ ’87 വരെ ചിറ്റൂർ, തലശ്ശേരി, എറണാകുളം, തിരുവനന്തപുരം എന്നിവടങ്ങളിലെ സർക്കാർ കോളേജുകളിൽ ഇംഗ്ലീഷദ്ധ്യാപകൻ. തിരുവനന്തപുരം യൂണിവേഴ്‌സിറ്റി കോളേജിൽ പ്രൊഫസ്സറായിരിക്കെ മാതൃവകുപ്പായ പബ്ലിക്‌റിലേഷൻസിലേക്ക്‌ അഡിഷണൽ ഡയറക്‌ടറായി മടങ്ങി. 1993-96-ൽ നാഷനൽ ബുക്‌ട്രസ്‌ടിന്റെ മാസ്‌റ്റർപീസസ്‌ ഓഫ്‌ ഇൻഡ്യൻ ലിറ്ററേച്ചറി’ൽ എക്‌സിക്യൂട്ടീവ്‌ എഡിറ്റർ; 1996 മാർച്ചു മുതൽ കുറെക്കാലം കേരള ഗവർണ്ണറുടെ പി. ആർ.ഒ. യുമായി പ്രവർത്തിച്ചു. 1977-’80-ലും, 1992-’95-ൽ കേരള സാഹിത്യ അക്കാദമിയിൽ തിരഞ്ഞെടുക്കപ്പെട്ട അംഗമായിരുന്നു.
ഭാര്യ : നിർമ്മല. മക്കൾ : രാജീവ്‌, നിരാല (മായ).1995 ജൂലൈയിൽ ചെറുകഥ എഴുത്തു നിർത്തി

## കൃതികൾ
*കറിവേപ്പില
*മാന്യയായ ഭാര്യ
*ഒരു ദിവസം ഒരു യുഗം
*ഒരാൾ തികച്ചും വിശേഷമായി
*അനുസ്‌മരണ’വും മറ്റുകഥകളും
*എല്ലാം ഒന്നു തുറന്നു പറയാൻ
*അകലെനിന്ന്‌ അടുത്തുനിന്ന
*ഏതോ ചില സ്വപ്‌നങ്ങളിൽ... 
*എന്റെ ചെറുകഥകൾ
*ഇരുട്ടിന്റെ താഴ്‌വരകൾ
*കഥയിങ്ങനെ
*മനസ്സേ നീ സാക്ഷി
*അകലാൻ എത്ര എളുപ്പം
*നീരുറവകൾക്ക് ഒരു ഗീതം
*സോഫോക്ലിസ്
*പാറപ്പുറത്ത്, ദേവ്... കേശവദേവ്
*അക്ഷരസമക്ഷം
*വെറുതെ ഒരു മോഹം
*ദൊസ്തയേവ്‌സ്‌കി
*ഒരു ദിവസം ഒരു യുഗം
*ഏതോ ചില സ്വപ്‌നങ്ങളിൽ

## നോവലുകൾ
*നമ്മുടെയും അവരുടെയും
*ഓർമകളുടെ തുരുത്തിൽ നിന്ന്
## പുരസ്കാരങ്ങൾ
*കേരള സാഹിത്യ അക്കാദമി അവാർഡ്‌ (1982 - നീരുറവകൾക്ക്‌ ഒരു ഗീതം)
*ജീ. സ്‌മാരകട്രസ്‌റ്റിന്റെ 1994-ലെ കാരൂർ അവാർഡ്‌ (വെറുതെ ഒരു മോഹം)
*ടി.പി. രാമകൃഷ്ണപിള്ള അവാർഡ്
*വായന അവാർഡ്
## അവലംബം


വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:മലയാള ഗദ്യസാഹിത്യകാരന്മാർ
അവരുണരുന്നു

1956-ലെ അവസാന മലയാളചലച്ചിത്രമായിരുന്നു **അവരുണരുന്നു**. പ്രസന്ന പിക്ചേഴ്സിന്റെ ബാനറിൽ ചിത്രം സംവിധാനം ചെയ്തതു്  എൻ. ശങ്കരൻനായർ ആണു്. ജി. ഗോവിന്ദപ്പിള്ളയാണു് ചിത്രം നിർമ്മിച്ചതു്. മുതുകുളം രാഘവൻപിള്ളയുടെ കഥയ്ക്കു് കെ.പി. കൊട്ടാരക്കര സംഭാഷണമെഴുതി. ഗാനങ്ങൾ രചിച്ചതു് പാലാ നാരായണൻനായർ. സംഗീതം വി. ദക്ഷിണാമൂർത്തി എന്നിവരാണു്. ചിത്രത്തിന്റെ ഛായാഗ്രഹണം എൻ.എസ്. മണി നിർവ്വഹിച്ചു. എഡിറ്റിംഗ് വി.പി. കൃഷ്ണനും. ഗാനാലാപനം എൽ.പി.ആർ. വർമ്മ, കമുകറ പുരുഷോത്തമൻ, എ.എം. രാജ, പി. ലീല, ജിക്കി കൃഷ്ണവേണി.

## അഭിനേതാക്കൾ
*സത്യൻ
*പ്രേംനസീർ
*മുത്തയ്യ
*കൊട്ടാരക്കര ശ്രീധരൻനായർ
*ബഹദൂർ
*എസ്.പി. പിള്ള
*കാമ്പിശ്ശേരി കരുണാകരൻ
*മുതുകുളം രാഘവൻ പിള്ള
*മിസ് കുമാരി
*പ്രേമ
*ആറന്മുള പൊന്നമ്മ
*വാണക്കുറ്റി
## അവലംബം

## പുറത്തേക്കുള്ള കണ്ണികൾ
*
*http://cinemalayalam.net/movie/Avarunarunnu/999 
*http://www.malayalamcinemahistory.com/sf/Prema.htm
*http://www.vellithira.in/2009/09/09/avarunarunnu/ 

വർഗ്ഗം:1956-ൽ പുറത്തിറങ്ങിയ മലയാളചലച്ചിത്രങ്ങൾ‎

വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
കപ്പേള

ക്രിസ്ത്യൻ പള്ളിയുടെ കീഴിലുള്ള ചെറുആരാധനാലയങ്ങളാണ് **കപ്പേള**. കപ്പേളയെന്ന () പദത്തിന്റെ ഉല്പത്തി ലത്തീൻ ഭാഷയിൽ നിന്നാണ്. ചില സ്ഥലങ്ങളിൽ ഇതിനെ കുരിശടിയെന്നും കുരിശുപള്ളിയെന്നും പറയാറുണ്ട്. പ്രധാനപ്പെട്ട ആരാധനകൾ നടക്കുന്നത് പള്ളികളിലാണെങ്കിലും ചുരുക്കം ചില സന്ദർഭങ്ങളിൽ ചില ആരാധനകൾ കപ്പേളകൾ കേന്ദ്രികരിച്ചും നടത്താറുണ്ട്. കപ്പേളകളിൽ ചെറിയ പ്രാർത്ഥനകളും നൊവേനകളുമാണ് ഉണ്ടാകാറുള്ളതെങ്ങിലും പ്രധാനപ്പെട്ട സമയങ്ങളിൽ, പെരുന്നാളിനോടനുബദ്ധിച്ചോ മറ്റോ, പ്രത്യേകം ക്രമീകരിച്ച അൾത്താരയിൽ കുർബ്ബാനയും ഉണ്ടാകാറുണ്ട്. പള്ളികളുടെ മുൻപിൽ തന്നെ  കപ്പേളയോ അല്ലെങ്കിൽ കവലകൾ കേന്ദ്രീകരിച്ചും കപ്പേളകൾ പണിയുന്ന രീതി നിലവിലുണ്ട്.
## ചിത്രശാല


File:Telleri kabel.jpg|Teller Chapel in Tartu, Estonia
File:Little Chapel op Guernsey.JPG|The Little Chapel, Guernsey
File:St-Sixte 1x.JPG|Chapelle Saint-Sixte d'Eygalières, Bouches-du-Rhône, Provence, France
File:StDimitriosChapeliontheBeach.jpg|St. Dimitrius Chapel on the beach of Olympiaki Akti, Greece
File:Kent UMC chapel.jpg|Methodist Chapel in Kent, Ohio, United States
File:Confederate Memorial Chapel interior (8371750859).jpg|Confederate Memorial Chapel, Richmond, Virginia, United States
File:Vassar Chapel Interior.jpg|Vassar Chapel Interior, Vassar College, Poughkeepsie, New York
File:Heinz Memorial Chapel, interior.jpg|Interior of Heinz Chapel, University of Pittsburgh
File:Heiligendamm Waldkapelle 2010-05-17 043.jpg|Forest chapel in Heiligendamm, Bad Doberan, Mecklenburg-Vorpommern, Germany
File:Chapelle Sainte-Anne, Varennes.jpg|Processional Chapel in Varennes, Quebec
File:Turvey Abbey, chapel interior - geograph.org.uk - 1199808.jpg|Turvey Abbey, chapel interior
File:Little Chapel Steinfurt-Borghorst at night.jpg|Open Chapel in Steinfurt, Germany
File:Eton College Chapel - August 5, 2007.jpg|Eton College Chapel in Eton College, England
File:Avon Old Farms School - chapel interior.jpg|Avon Old Farms School - the chapel
File:Chapel in the Wood, Strawberry Hill 01.jpg|Chapel in the Wood, Strawberry Hill House, near London
File:Armenian Cathedral Deir Ez Zor.jpg|Chapel in the Armenian Cathedral Deir Ez Zor
File:0901 Kaplica Gotycka Police ZPL.JPG|Gothic Chapel (15th century) in The Chrobry Square, Police, Poland
File:Guards Chapel, Wellington Barracks - East end - geograph.org.uk - 351924.jpg|Guards Chapel, Wellington Barracks, London, largely rebuilt after bombing in 1944
File:La Cappella degli Scrovegni.JPG|Cappella degli Scrovegni in Padua, Italy
File:Mirochòwò - kaplica z 1740 roku.JPG|Chapel in Mirachowo, Kashubia (bd. 1740)
File:17 03 180 chapel.jpg|Chapel at Callaway Gardens in holiday resort
File:Schlosskapelle Burgmuseum Alte Burg Meersburg-1.jpg|German castle chapel
File:17 22 185 chapel.jpg|Memorial Chapel at Lake Junaluska
File:Palacio da Alvorada Chapel.JPG|The modernist presidential chapel (left) at the Palácio da Alvorada, the official residence of the President of Brazil
File:Crematorium Chapel - geograph.org.uk - 455822.jpg|Funeral chapel at Woodlands Crematorium, Scarborough, England


## അവലംബം

## പുറം കണ്ണികൾ
*
*
* Russian chapels photo gallery

വർഗ്ഗം:ചാപ്പലുകൾ
വർഗ്ഗം:ക്രിസ്ത്യൻ പള്ളികൾ
എം. ഗോവിന്ദൻ

കവിയും നിരൂപകനും സാംസ്കാരിക പ്രവർത്തകനും ഒരു റാഡിക്കൽ ഹ്യൂമനിസ്റ്റുമായിരുന്നു **എം. ഗോവിന്ദൻ**. മലയാളത്തിലും ഇംഗ്ലീഷിലും എഴുതിയ അദ്ദേഹം *നവസാഹിതി*, *ഗോപുരം*, *സമീക്ഷ* എന്നീ ആനുകാലികങ്ങളുടെ പത്രാധിപരായിരുന്നു. പിൽക്കാലത്ത് മലയാളസാഹിത്യത്തിൽ ശ്രദ്ധേയരായിത്തീർന്ന ഒരു പിടി സാഹിത്യകാരന്മാരെ വളർത്തികൊണ്ടുവന്നതിൽ ഗോവിന്ദന്റെ പങ്ക് വലുതാണ്..അങ്ങനെ എം. ഗോവിന്ദന്റെ കൈപിടിച്ച് സാഹിത്യലോകത്ത് എത്തിയവരിൽ ആനന്ദ് ഉൾപ്പെടെ പല മുൻനിര സാഹിത്യകാരന്മാരുമുണ്ട്.

## ജീവിതം
1919 സെപ്റ്റംബർ 18 ന് മലപ്പുറം ജില്ലയിലെ പൊന്നാനി താലൂക്കിൽ കുറ്റിപ്പുറം തൃക്കണാപുരത്താണ് ഗോവിന്ദൻ ജനിച്ചത്. അചഛൻ കോയത്തുമനയ്ക്കൽ ചിത്രൻ നമ്പൂതിരി. അമ്മ മാഞ്ചേരത്ത് താഴത്തേതിൽ ദേവകിയമ്മ.
1945 വരെ സജീവരാഷ്ട്രീയ പ്രവർത്തനത്തിൽ ഏർപ്പെട്ട അദ്ദേഹം പിന്നീട് കേരളത്തിലും ചെന്നൈയിലും ഇൻഫർമേഷൻ വകുപ്പിൽ ജോലിചെയ്തു. എം.എൻ റോയിയുമായുള്ള സൗഹൃദം അദ്ദേഹത്തെ റോയിയുടെ ആശയത്തിലേക്ക് അടുപ്പിച്ചു. 1989 ജനുവരി 23 ന് ഗുരുവായൂരിൽ വച്ച് ഗോവിന്ദൻ മരണമടഞ്ഞു. ഡോ. പത്മാവതിയമ്മ ആണ് ഗോവിന്ദന്റെ ഭാര്യ.

## കൃതികൾ
;കവിതകൾ
*ഒരു പൊന്നാനിക്കാരന്റെ മനോരാജ്യം
*നാട്ടുവെളിച്ചം
*അരങ്ങേറ്റം
*കവിത
*മേനക
*എം.ഗോവിന്ദന്റെ കവിതകൾ
*നോക്കുകുത്തി
*മാമാങ്കം
*ജ്ഞാനസ്നാനം
*ഒരു കൂടിയാട്ടത്തിന്റെ കഥ
*തുടർക്കണി

;നാടകം
*നീ മനുഷ്യനെ കൊല്ലരുത്
*ചെകുത്താനും മനുഷ്യരും
*ഒസ്യത്ത്

;കഥകൾ
*മണിയോർഡറും മറ്റു കഥകളും
*സർപ്പം
*റാണിയുടെ പട്ടി
*ബഷീറിന്റെ പുന്നാര മൂഷികൻ

;വിവർത്തനം
*വിവേകമില്ലങ്കിൽ വിനാശം

;ലേഖനം
*ഇനി ഇവിടെനിന്ന് എങ്ങോട്ട്

## ഉപന്യാസങ്ങൾ
*പൂണൂലിട്ട ഡെമോക്രസി
*ജനാധിപത്യം നമ്മുടെ നാട്ടിൽ
*ഇനി ഇവിടെനിന്ന് എങ്ങോട്ട്
*പുതിയ മനുഷ്യൻ പുതിയ ലോകം (ലേഖന സമാഹാരം)

## അവലംബം

## അധികവായനക്ക്
*മാധ്യമം ആഴ്ചപ്പതിപ്പിലെ ലേഖനം-മനുഷ്യൻ സ്വതന്ത്രനാക്കുന്ന ചിന്തകൾ-പ്രസന്നരാജൻ

വർഗ്ഗം:1919-ൽ ജനിച്ചവർ
വർഗ്ഗം: 1989-ൽ മരിച്ചവർ
വർഗ്ഗം:സെപ്റ്റംബർ 18-ന് ജനിച്ചവർ
വർഗ്ഗം:ജനുവരി 23-ന് മരിച്ചവർ

വർഗ്ഗം:മലയാളസാഹിത്യനിരൂപകർ
വർഗ്ഗം:മലയാളകവികൾ
വർഗ്ഗം:മലപ്പുറം ജില്ലയിൽ ജനിച്ചവർ
വരമ്പനാല

മലപ്പുറം ജില്ലയിൽ വളവന്നൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് **വരമ്പനാല**. വളവന്നൂരിലെ ഒരു പ്രധാന വ്യാപാരകേന്ദ്രമാണിത്. കുറുക്കോളിനും കടുങ്ങത്തുകൊണ്ടിനും ഇടയിൽ സ്ഥിതിചെയ്യുന്ന വരമ്പനാല  ഒരു കാലത്ത്  പ്രധാന വാണിജ്ജ്യ കേന്ദ്രമായിരുന്നു

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഗാലപ്പഗോസ് പെൻ‌ഗ്വിൻ

ഗാലപ്പഗോസ് ദ്വീപുകളിൽ കണ്ടുവരുന്ന ഒരു പെൻ‌ഗ്വിൻ വർഗ്ഗമാണ് **ഗാലപ്പഗോസ് പെൻഗ്വിൻ**.വംശനാശ ഭീഷണിനേരിടുന്ന ഇവ ഭൂമധ്യരേഖയ്ക്ക് വടക്ക് (ഉത്തരാർദ്ധഗോളത്തിൽ) കണ്ടുവരുന്ന ഒരേയൊരു പെൻഗ്വിൻ വർഗ്ഗമാണിത്.
## അവലംബം

## പുറത്തേക്കുള്ള കണ്ണികൾ

വർഗ്ഗം:പെൻ‌ഗ്വിനുകൾ
വർഗ്ഗം:ഗാലപ്പഗോസ് ദ്വീപുകൾ
ചീർക്കയം

കാസർഗോഡ് ജില്ലയിലെ വെസ്റ്റ് എളേരി ഗ്രാമ പഞ്ചായത്തിലെ ഒരു പ്രദേശമാണ് **ചീർക്കയം**.

## സ്ഥാപനങ്ങൾ
* ചീർക്കയം സുബ്രഹ്മണ്യ കോവിൽ

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ